Bosi lompo siagang banjir terjadi ri Flores anne natelangi korban jiwa. Markus siagang Olo, rua daeng andik anne ammatungi ri Kali Naupun Praban siagang tasseret ki banjir nampa rigappai ri kondisi ammate. Iakanneng anakna Olo, Novi usiana anne nampai rua taung ammatungi saiagang olo siagang Markus tenapa rigappa. Lambertus, guru SD nakana ri kamisi' alloa anjo anak anaka ammotere' ngasengmi mae ri balla'ka nasaba' bosiki siagang banjiri'ki. Anne Markus siagang Olo rijera'ki ri halaman balla'na. Anne rua jenazahyya rijera'ki ri se're liang lahat nirurungang karru' histeris pammantangang siagang taua rinjo. Le'bana rijera', polisi siagang wargayya naboyai poe' anakna Olo tenayapa rigappa ri lokasi kejadianga.


Jam 04.00 subuh na battu mi bura’ne ku na tanda limang riolo ka setujui punna ri operasi caesar ka. Jam 07.00 bari’ basa’ na ri erang ma antama ri kamara’ operasi a. Dinging na lalang anjo ri kamara’ ka sanggeng ku kacima’ na pakamma dinging. Jam 08.00 na mulai mi dottoro ka operasi ka, ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah na jam 08.45 bari’ basa tanggala 12 September 2021 lassu mi ana’ bura’neku. Sukkuru alhamdulillah ka sanggeng ku ngarru ri karaeng Allah Ta’ala ka anjari totoa ma ri umuru 23 taung.


Akhere na katte makkalak nampa ni lanjutkangi pembahasan ta serius ka sumpaeng lekba na anjo wattua. Lekba todong nah punna romantis romantis maki anne, siagang lekba tong wattu ku nakke moro moro emosi ka, mingka lampai anjari makkalak lompo. Sakrang na tarattu na singkamma antu terompet ka, biasa niak nada na, biasa tong antu niak tallu anak na sanggeng na ping 5 tarattu antu nada na niak tangga tangga na hahahah. Anjo mi ngapa katte makkalak lompo ki. Untung na jarang ji botto. Punna erok ki tarattu botto biasa na na suro ka bella bella rong barak tena ni arak ki.


Anisa anne allahere'kki lolo kambara'ka ri tallu belas oktober rua sabbu ruampulo rua. Makarua baine kambara'ka anne lahere'ki allallio proses caesarka ammake metode ERACS. Anne metodea kullei napasingkat masa penyembuhanka taua allahere' ammake operasi caesar. Annisa anne nalaherekangi anak kambara'na labbi cippa'ki ribandingkan ri allo perkiraan lahere'ka. Air ketubanna anne Annisa tiba-tiba arrembese'ki le'bana mulas. Annisa anne najalani persalinan ribius totala'ki. Anne keputusanna Annisa allahere' ribius totala'ki sempatki napare' anisa siagang bura'nena galau. Nasaba' keputusan ripare' ka anne kullei addampak ri keselamatanna anakna. Namun le'bana addiskusi siagang dottoro'ka. Akhirna riputuskangi ribius totalki. Sukkuru' proses persalinanga lancara'ki. Annisa allehere'ki lolo kambara ri usia tianang talllumpulo annang minggu le'bana appa taung natayangi momongan.


Tena na langsung iyaa, mingkat pas ki ri muko na ballak ku. Jari anjo wattua lekba mo tatte 10 an kamma anjo (nakke ku kaluppai kah wattu ku SD anjo) jari tiba tiba niak bunyi brakkk spontan katte ngaseng assuluk, ternyata anjo niak baku lappo adu kambing ngi ( memang ballak ku nakke ri pinggirik jalan lompo ). Spontan bapak siagang tetangga ku nakke assuluk barak kulle na bantu anjo taua. Wattu na anjo baku lappo, anjo korban ka saling baku himpit ki nampa anjo ngaseng keadaan na pingsan ki, ternyata salah sekre na korban na tau ri boko na ballak ku, otomatis langsungi ni battui ballak na ni poang baine na.


Setiap tiananga anjo maraengi siagang nia' keunikanna kale-kale. Elien anne umuru'na tallu,pulo annang taung tianangi anak bura'nena makarua. Awala'na nakke angarru nasaba' tena kusangka kullea poe atianang nasaba' anjo bawaku amminrami rasana, battangku pa'risiki, siagang koakka allo allo. Ri wattuna tianang anak makarua anne tena nia' nadsu ngandreku, tapi ri akhiri'na tianangku nakke angai es krim siagang coklat. Ri wattuna tiba attianang nakke mae ri Balla' Garring Mount Avenia, le'baku rinjo diparessaya hasilna detak atena loloku anjo naungi anjari harusu'ki ri operasi caesar darurat. Punna diingatki poe rasana pakamallakangi. Akhirna anne le'bama attianang siagang le'ba tongma istirahat. Rannu kurasa nia'mi rua bura'neku.


Covid 19 akulle na sebabkan gejala ringang sanggengna battalak. Sekitar 80% kasus siagang gejalan ringang assingkamma dangnge, pakrisi kalong, takroko-roko, siagang bambang. Anne kulle ammari manna tena ni parawatang kusus, minga niak sekre battu ri lima tau akulle menderita garring sannak, singkamma pneunomonia iareka nisawalak aknyawa, biasana niak secara bertahap. Tau umuruk lanjut, siagang tau niaka lalang kondisi niaka memang garringna sebelumnya singkamma garring gula, tekanang darah tinggi, garring jantung, paru-paru iareka kankerek, biasana rentang garring sannak puna ni olo virus covid 19. Ni cinik perkembanganna ri kammayya anne, lakbi mae ri 50% kasus ni konfirmasi lekba ni nyatakan pakaramula bajik, siagang angka ka cenggerang terus naik. Bahayana anne virus covid 19 paralluki anjagai kalengta siagang bija pammanakang ta untuk anterapkan protocol kesehatan siagang vaksin-vaksin na.


Nibodoi caritaya, narapiki sitaung cokmok tojemmi anjo lapong Tedong, narapik tommi wattu passijanjianna siagang lapong Macang. Jari, ammantammi naung susa mamo pakmaikna. Baklao mallakna nasabak narapiknamo passijanjianna siagang lapong Macang erok nikanre. Anngarrukmi naung sangarruk-ngarrukna silatuk-latuk giginna sanggenna runtung-runtung ngaseng gigi ratena. laminjo sabakna natena gigi ratena tedonga. I lalanna kamma anjo tikring niak mama malo sikayu pulandok si ampikna. Nakanamo lapong Pulandok, Japong Tedong, anngapa nu manngarruk kamma antureng, tenana nusirik-sirik, lomponu na numappirau kamma antureng. Apamo kira-kira napanngarrukang." Nakanamo lapong Tedong, E Pulandok, ante tommi kamma natena kunngarruk nasabak iamami anne alloa kuttallasak, narapikmi akjalakku." Nakanamo lapong Pulandok, ante kamma nakkulle, caritasai beng nakulanngereki


Anjama iamiantu sala sekre akrungang boya dalle mae ri bijangta, ni taba pemutusan hubungang kerja (PHK) iamiantu mimpi buruk. Tena ni sangka-sangka sekre burakne annarima amplop PHK battu ri bos. Ri wattunna na baca bone na justru angngerang karru. Lalang unggahanna berupa vidio singkat anjo, baine ni isseng kana ia menjabat sebagai bos anjo rupanna assidallekang langsung siagang sala sekre karyawan burakne. Accidong ri kadera siangan limanna annakgalak surat, proses anne langsung na saksikan baineng na siagang ruayya  anakna. Rupanna, anjo suratka na maksud pak bos sebagai surat paussengang PHK.
Mingka hal anne tena na simata-mata tena na nyata. Sebenarna bos na erok ji na karenai simata battuanna na cak-ngiri anak buahna. Tena na lakbusu na baca suratna, anjo karyawan langsung lannasak. Seolah na tarima nasibna, ia langsung pasrah siagang justru sakbara sambil makkalak.


Katte ngaseng taua nassami lekbaki nikasiak niak tau parek tena adilik mange ri katte. Punna nipaka minjoki nassami iyya ancuruki pakkasiakta, dodongi nyawayya, pakrisiki, ngarruki, iya ngaseng taua kamma tau kodi nampa lalang ati akkutaknangki ngurana kulle kamma anne kajariangna mange ri nakke kamase, apayya salah ri nakke, ngurana anjo taua maraengi panggaukanna mange ri nakke siagang mange ri tau maraeng. Annemi biasa parekki aklampa mange boya tampak sinoa sollanna kulleki appikkirik bajik-bajik, tena niak tau niurang accarita nipakamma pakrisik kijai nyawanta, wajarji anjo punna nikasiaki kammayya antu, nasabak paranta ji tau ngaseng. Mingka punna sa’barakki kipercayami saja kua kulle jaki laloi anne ngaseng, niak ji antu hikmah kulle ki alle battu inne kajarianga.


Tau ballorang dudu anne Rani, mingka wattunna nitarima anjari CPNS ri Bantaeng, nabokoi bijanna, ballakna ri Mangkasarak. Akkos mi anjo ri Kos na Aji Muhajir, kale-kalengna. Punna lekbakmi assambayang mangngaribi, natannang mi anjo kalenna ri daparaka, angngarruk, nakkunki ri tau toana siagang sari’battangna. Assolong mami anjo jeknek matayya, pakrisiki nyawana nipakamma nakku’ mingka tena kulle natalipong tau toana nasabak kanawa-nawangi salla’ tau toana. Kanreji bawang surang ce’la nakanre nasabak tenapa naissengi a’runganga manna eroki ammalli apa-apa. Ngarruk minjo ka kale-kalengna mantang kamase, padahal biasa manna aklampa ta’mea niurangji ri kakanna ka sanna’ ballorangna. Mingka katallassanga pareki kamma anne njari parallu nalaloi.


Allo-allona lampa anjama Akbar, punna bari’basakmi naparutusuk tommi kalengna nampa mange anjama. Biasa bangngipi na moterek. Mingka niak sekre allo, tena assuluk-suluk Akbar battu ri kamarakna. Ni katto-kattomi siagang ammakna mingka tala niak sa’ra apa-apa. Takkallasak tommi nyawana ammakna, mallaki niak apa-apanna Akbar lalang ri kamaraka. Wattungna nasungkemi pakkekbuk kamarakna, dodongi tanjakna, langsungji angngaruk sambil narakak ammakna, pala pammopporangi nasabak ni PHK ii Akbar risubangngi njari pakaramula anne alloa tala niakmo jama-jamangna. Njari nakuai ammakna, tea makk pikkirik dudu kammayya anjo ka lekbak ngasengmi na atoro’ Karaengata’ala. Punna jama-jamang, loeji anjo pantarak, tania sekre tonji bawang njari tenaji parallu dodong sanggenna ngarruk.


Punna nitararima mi tawwa ri pakkulianga, tantumi niakna tekne na rannu ri kale, kammami tommi rannu ri sese na tau toata. Inne nitariama iyya jari pakulia ri sekrea pakkuliang anu sekre kasukkurang lompo. Na injo tamaka ri pakkuliang, apa pi pole injo pakkuliang porea na anunna negara iyya, tantumi sanna okalana. Injo ujian pattamakkanga anu sanna karrina, na sanna tommi pole takbalana tau lani bali, iareka tau akrekbu kacidongan lalanna passikolanga ri pakkulianga. Inne parallui memang nia parasiapan taklabi riolo baji bajik. Iemi injo appilajara, apa ka injo amminawang ri tampa pappilajarang pattambayya (les) iareka appilajara kale kale na inne parallui ni disiplinkan baji baji wattua.


Nakke teai barang kuampatangi, nakke teai roikana tau maraenga. melainkan antekamma nakke ansikapi anne tallasa'ka, khususna ri masa sukkara'ka. Punna nakke annilai kalengku siagang kebendaan allaka' ri kalengku misalna kaporeang, kalammaan, kondisi ekonomi, status sosial siagang maraenga anjo tena maraeng solanna attipu kale. Nasaba' kalenga anne teai benda melakinkan labbi ribandingkan bendayya. Katte anne kale ritopang relasi siagang kania'kang tau maraenga ancintaiki. Nampa nakke accoba acciniki ri komitmenka siagang keputusan tallasa'ka. Tau anjo kale ringai, kalle tallasa' tena na sukka-sukkarak, siagang kalle kullei angalle komitmen siagang keputusan ri tanggana katallasakanga. Punna ero'ki angisseng nai kalengta cini'ki ri keputusan keputusan ri sa'rang ate lalang dudua.


Le’baki se’re wattu bari’basa ri wattunna mengantri ri bank. Mingma tania nakke anyarangi riolo’. Jari caritanna anjo alloa mae ri Bank sabak nia’ urusan anjoeng. Mingka kaderana anjoeng alla’bu kulle untuk lima tau. Jari nakke accidong ri ujung. Trus tena sallo lekbakku accidong niak rua tau baine accidonb ri sampikku. Nakke tetap a’dundu sambil akkarena hp, making sallo paraia making ambani cidongna mae ri nakke sambil na cinika terus menerus. Lalang atingku mikkiri’ anne tau angngapai sumpaeng inja na galesah. Tena na sallo lakbami anjo paraia anyaranga sambil na kio’ arengku “ayu” nakke langsung a’jallinh mae ri paraia, na ekspresi paraia ta’bangka, mungkin karna sala taui hahaha.. paraia langsung pala’popporo mae ri nakke, siagang suasana na langsung sipa’siri-siri’kang. Kanangna nakke assingtanja siagang agangna paraia. Nakke simata ammakkale mae ri ia lalang atingku ngapa anne taua.


Kebetulan anak maka ruaku anne ia memiliki batang kale kacinikanna lumayang menonjol untuk angkatanna. Kalengna lumayang tinggu menjulang, bukkulengna cerah siagang ia berprestasi akademis yang kulle ni kana ni perhitungkan ri kalasak na. Singkamma sekre pepatah akkana “paku menonjol tena na sallo ni palu-palu ri taua”, ri kalasak 5 Sd ia angguppa serangan battu ri tahu tenayya ang-ngai i. Salah sekre paling kentara iamiantu rua sianak baina niaka assikola ri tampak assingkamma. Teman sekre angkatan mingka assisala kalasakna anjo singkamma kodi matanna sabak niak anak muda cakdi indo na ngai mingka tena na lekba ni jampangi. Siagang anne anak muda cakdia kebetulan sannak singai siagang anak baine ku.


Rua tau baine a'pare sigea bambang ri lalang kapala' ri'ba ri bulang Juli tanggala 2 ri taung lalua. Anjo niak ammak na baine muda sigea ki ka anjo baine mudaya na serobot ki antrian assulu battu ri kapala' ri'ba, ri pawwangi ri ammak ka tea ko kamma anjo tapi kata tena baji' ji na pasulu ri bawa na. Anjomi na larro anjo ammak-ammak ka ri ia, ka ri pawwang baji'-baji' ji na kurang ajar na kana. Viral ki anjo video na ri ngaseng na media sosial ka, anjo tau acciniki video na na belai ammak-ammak ka, nampa anjo baine mudaya ri pakkanai tau kurang ajara'.


Totoana anjo tallu taua ri kiok tongi ri Pak Irwan Bastian, Wakik Rektor Univ. Gunadharma tampa' na Farhan na tallu taua a'kuliah. Niak tallu tau anjari tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Na kana Farhan pa'risiki na kasia' kalen na le'ba na ri bully anjo agang-agang na. Teai erok Farhan sareangi pamopporang anjo ngaseng ka punna na kanai karenayyang anjo bully a kullei na ulangi poe pa'gaukang na ngaseng. Jai poe tau bully ri sikola na, teai ji anjo tallu taua.


Ri sekrea kampong ammantangi sekrea tukkalabine ri tangngana galunga. nia rua tau anak na cakdi-cakdi , buruknengna pa'garring-garringangi mingka gassing kijai lampa anjama ri galunga surang anak-anak na. anjo bainengna tau bajik dudu ri parangna tau, mukona pakinjo, na kioka mange ri ballakna angngalle canggoreng, na sare tonga ba'do na si karung, anjo tau toa yya erok dudu na cinik anakna sukses. Pakkamaseangna karaenga Allahu Taala. Anne lapong anak tinggi sikalimi pangkakna ri pammarenta kalumanyang tommi nasabak jaimi barang-barangnna. Niak oto cakdina, niak oto lompona, jai tongi pole barang-barang maraenna, sanggenna nigallarak tukalumannyanna anjo kamponga siagang tumalompona anjo kamponga na saba' battu ngaseng ri doa-doa na tau toa na.


Niakji sitojengna kulle niparek punna erokki pa’ballei trauma battu cakdi kijaki. Salah sekrena anjo nicaritangi tau ammania ri kitte kamma tau toata, sari’ battangta, urangta, siagang maraenga pole kulle kipercaya, tena la sambarang napau ri tau maraenga punna tala kiissengi. Maka rua kontrolki pakkasiakta. Pabajiki nyawata, pikkiriki kua la naguppaji pakgaukangna anjo gaukangi anu kodia. Maka tallu, paralluki sa’barak, nasabak punna niak traumata pasti libaki dangngala ulungta, libaki stres, anjomi paralluki sa’barak sollanna kulleki kontrol todoki emosita. Kulle tongki kijaga bajik-bajiki kalengta, misalna kulleki olahraga punna bari’basaki. Kanreki kanreang loea kabajikanna. Kiatoroki bajik-bajik wattunta sollanna kulle kipake gaukang anu bajika ngaseng.


Punna nakke ni kalarroi siagang bos ku, biasa na nakke sannang ja rong langngerek ki sanggeng nabos ku ammari mi ak moro moro, punna memang teai salang ku nakke ku jelaskan mi mae ri iyaa lekba na anjo, mingka palak pammopporang ki rong kah tena ni bajik ni sakring. Mingka punna nakke ni kalarroi kah salang ku, nakke ku sakring anjari salah ka, jari tena mo na nyamang ku sakring mae ri iyaa singkamma kana lekba ki apparek salah lompo sangngeng na parek ki anjo tau aa tena na ngai ki ballisik ri katte. Padahal anjo salah yaa todong biasa ji ni alami ri agang agang ku.


Lekbam niak sekre kakek tua ak sapeda ni lappo ri tau ak motorok. Iyaa si pakrua bergelimpangan ri jalanan ray yaa anjo tena niak tau tolongi astaga. Anjo wattu nakke erok ka lampa tong mae anjama ni antarak ri bapak ku sekaligus antar ki anak ku mae assikola SD. Iyaa si pakrua marrang marrang ngi ri rate na rumput pembatas jalan raya ya (lekba ma niak anjo na tolongi na palette ri badan na lalang nga). Nakke ku cinik tena niak oto erok na tulung taua. Akhere na nakke naong battu ri motork ka nampa ku poang bapak ku barak mae na antarak anak ku.


Akad botting siagang resepsi bunting ku ri balla ku tanggala tallu Agustus 2020 ri Mangkasara. Baju botting ta ku pilih anjo warna na biru navy, baju adat na bugis mangkasara. Jam 10.00 bari’ basa’ na battu maki siagang bijang ta ri sambu’ ammakku na ri sareang poeng erang-erangku ri bijang ku. Nakke Ri kamara’ ji siagang agang ku tunggui akad ta le’ba na ku a’doa-doa poe semoga lancarji akad ta ri luara’ kamara’. Pak Penghulu battu tommi ri balla pa’nikkaki’. Wali nikah ku anjo purinangku, ka bapakku mate mi rua bulang lalua. Tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng.


Anak-anaka anne kammayya ammali tongmi napake tongi anak-anaka. Anak-anaka biasa riballiangi HP siagang tau toayya. Mingka bedai anne rua daeng siagang andikka anne. ammali Hp hasil tabunganna kale-kale. Makaruayya anne angerang sikatoang lompo koin ri toko HPa. Awalanna anne daeng andikka akkuta'nang ri tokoa anjo kullei ammali HP bayara' ammake doe' koinga. Daeng andikka anne ammilei HP nangai. Tau anjamayya ri toko ini akkuta'nangi antekamma anne tau ruayya anggappa anne koinga. Tau tokoa anne takkajanna'ki wattuna naissengi anne koinna hasil tabungnna Daeng-andikka. Daenga anne nakana kebiasanna attabung doe anjo diajara'ki siagang manggena. Manggena nakana anne wajikki attabung punna ero' ammali barang.


Peristiwa yaa anne kejadian wattu ku nakke anjama sif bangngi ri sekre UGD ballak garring nampa anjo alloa tojeng tojeng sepi pesien, bangngi na anjo nakka siagang staf klinik ku nganre bangngi (nganre Pizza biasa antu niaka tassadia ri mini market ka singkamma Indomaret , sangking sepi na lekba na anjo nakke tinro ka lalang na tallu jam tena niak gangguan. Nampa wattu na tatte 4 . Nakke bangun nga nampa appikirik kana “Wahh tumbeng tumbeng na anne kulle ka tinro sallo kamma anne ri UGD tena niak pasien” . Mingka tena na sallo lekba ta ammikkirik kamma anjo, niak sekre ibu ibu battu cannak cemas na antama nampa na terjang ji anto pakkekbo na UGD na sambil na renreng anak burakne na.


Kamila anne wattuna ca'di nakke orang suangi assosialisasi, nakke jai ampantangi anganga. Nakke jai tong kegiatanku ri sekolahyya. Le'baka angikuti pramuka, osis, paskibra, mpk, jurnalistik, le'ba'ka magang ri majalayya siagang ri kompaska. Ri anjo ngasenga, nakke anne tauna sannanga mae ri jai kegiatanga siagang tena kummala accoba hal berua. Tau toayya tong nadukunga, aga kupare' annassami didukunga. Wattuna sikolayya kurasakangi anjo pelajaranga tena na gampang ripelajari, anjari nakke amboya metode belajar gampangi ripake ri jaina garumaseku. Nakke ammile se're bimbingan appialajara' nasaba' kullea appilajara labbi baji'ka. Le'baku appilajara anne akhirna ikutka ri ujiang tes antama ri perguruan tinggia, nakke ammilei jurusan Antropologi. Akhirna allo pengumumanka anjo sempatka malla' tapi akhirna anggapayya kana salama' lulus ri Jurusan Antropologi Universitas Indonesia.


Psikologna Universitas Indonesia, Edward Andrianto Sutardhio nakuai pakkasiak mallak sanna’ dudua ri jarung suntik nisa’buki trypanophobia. Niak niguppa kua 20 sanggenna 30 perseng ri iya ngaseng taua mallaki ri jarung suntik. Ri anak-anaka, pakkasiak mallak timboi nasabak nakareki la pakrisik dudu punna nisuntiki taua atau lekbaki nakasiak nisuntik nampa tena nangai pakkasiakna, ka biasa anjo petugaska salai sikekdek wattunna suntik, njari pakrisiki nakasiak. Kulle tongi nasabak nipanaungi battu ri tau toayya, lekbaki kapang anjo anak-anaka nacinik tau toana nisuntuk na mallak, njari anjo anak-anaka mallak tommi punna ciniki jarung suntik. Njari memang lakbi loe tau mallak nisuntik daripada anjo barania nisuntik, mingka tenaja nang ngapa assalak tala anjari phobia pi anjo mallakna.


Punna nakke kulle ka ak cinik mae ri boko nampa ku cinik ki anjo taua, iyaa pura pura ii na cinik sekeliling ku atokah langsung ngi mae lampa. Awalak na nakke ku tepis sakring curiga ku anjo. Sanggeng na akhere na nakke ku cinik ki anne buraknea niak ri muko sikola ku nampa wattu ku moterek na minawang ngi ma sede. Nakke tena ku issengi tanjak na kah iyaa ammake helleng ngi nampa nakke todong tena ku caradde ukrangi tanjak na taua. Nakke ku ukrangi ji bawang bantuk na motorok na siagang fisik na anjo taua. Wattu na nakke yakin nga nakke ni minawangi, nakke berusaha ka tannang.


Erokki na pala'nya' Fio anjo rasa malla na ka tena selama na erok malla ri je'ne. Tapi na wattu na terjung ri sungai Fio panik mi nampa tallang mi naung ri rawa na sungai ya. Siapa agang na akkarena siagang Fio na ciniki Fio tallang ri sungai anjomi erokki ngaseng na tolong Fio. Tapi sayang na, anjo sungai a tallang dudui anjari agang na ngaseng tena kulle na angkat kalenna Fio naik ri rateanna sungai ya. Anjari anjo ngaseng agang na, na kiok ki petugas damkar ka nampa na tolong mi Fio naik ri butta ya. Ri erang mi ri balla garring tena bella dari anjo sungai ya tampa' na Fio tallang.


Kattalasa'kang ri kota a'labak anjo lomo-lomo sawala'ki, kullei taua longgang mingka tena apakarannu rannu dudu. Harusu'ki taua angaturu' kalenna kale kale. Anjari tau A'labak anjo punna tenai kulle angatoro katallasa'kangna kale-kale ngaseng hancuru'ki. Tau a'labakka wajikki ammaya maya, takkadang pirangna ujianga battui naapanjari taua ampatangi jiwa jiwa laboa nia'ki. Bajikangangtongi punna appilajara' nangai kale kallenna, anjagai kagassinganna, pola anganrena, pola attinrona nasaba' tenamo tau nasareang pangajara siagang pakkasadia, iangasengna kale kale. Tau a'labakka anjo tong jalla siagang balla'ka, ri a'labakkang anne tena kulle taua seenaknya, tenapa poe' budaya ri a'labakkang siagang kanreang tradisionalna maraeng dudui anjari nakke ero ammotere ri kampung halamanga.


Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Pa’risi na nyawaku ka erok duduka antama ri anjo kampuska. Ku cobai poe daftar ri jaluru’ mandiri na UNHAS alhamdulillah lolosa’ ka. Tapi ku cini anjo pembayaran semesterku ri kampusku sanna’ kajjala na. Mange ka ri bagian pendaftaranna erok minta panaungi biaya semester ku ka tena na mampu totoa ku bayara’ ki, tena pa di setujui ka na kana jai erok antama mange ri kampusu’ ka. Akhir na ri tolakku areng ku ka tena doe’ ku bayarki doe pendaftaran dallekanna ri UNHAS


Anu nassami la nekkereki taua punna nia tau maraeng silalonna angngerang lading ri dallekangna rupanta. Niak baine na katto-kattoki ballakna Jeni, erangi lading, takkallasaki nyawana Jeni, takbangkai nakareki anjo taua salah ballak nabattui. Nakutaknangi nai niboya, anne bainea ejami rupanna ka naiki cerakna kapang erokmi nagarattak Jeni, kambangmi kakmurunna ka nassui, tolinna eja mamo. Nakareki Jeni alleangi buru’nenna. Sanna’ takbangkana Jeni kamase tena na sangkai kua la niak tau battu kuai anu tena antamak ri akkalaka. Baganna bajiki batena appau Jeni, nakuai sannangki rolo’ bu, panaungi rolo’ nyawata nampa kicarita bajik-bajik. Kipauanga apa masalata sollanna kullei kubali ki boya solusina. Langsungi ngarruk injo bainea nampa narakak Jeni. Injomi salah sekre cara antekamma batena sollanna bajik rua-ruai.


Nakke ku gappa rekaman suara na bayuang ku battu ri rekaman handphone punna carita carita ki riolo (riolo katte LDR ki). Nakke kadang ku palak iyaa barak na kelong nga ka ri tangnga pembicaraan ta, alasan ku kangen ri sakrang merdu na. Pas na mi kelong, ku rekam mi sakrang na. Selain na anjo iyaa niak blog pribafi na antu lalang na rekaman na iya kelong kelong. Lekba na anjari mi anjo album mini yaa, ku kirim mi mae ri kost kostan na ri Jakarta via pos. Nakke ku prediksi pos na battu ii pas na tanggalak ulang tahun na. Anjo berhaselek ki anjari kejutan mae ri iya.


Inti na katte punna erok ki ni kurangi kemacetan, pemerintah harusuk na anjama rong, sebelum na na passa rakyat na tong jil . Antu tena kulle naparek sebelum na napaksa masyarakat ma appalah riolo.  Na bangung transprtasi antu lintaka siagang bebas ki battu ri hambatan singkammat MRT siagang LRT. Na bangung mi lalalang antu tegak lurusuk ka, tena niak petutupan lalang antu mae ri paralluan konser siagang maraenga poeng. Stop mi ni bangung mall keperluan konser atokah apa antu mae sede. Ki stop mi pembangunan mall siagang anjo ngaseng kegiatan na masyarakat na singkamma ak buntingan , pasar malam, pasat kaget, siagang maraenga poeng.


Battuanna diagnosis iamiantu identifikasi sifat-sifat garring iareka kondisi iareka ampassisala sekre garring iareka kondisi battu ri maraenganna. Penilaian kulle ni lakukan melalui pemeriksaan batang kale, tes lab, iareka maraenganna niaka assingkamma. Siagang kulle ni bantu oleh program komputer ni rancang untuk ampabajiki proses ang-ngalle keputusan. Salain anjo, battuanna salah diagnosis iamiantu kasalahan lalang diagnosis ri lekbakna pammaressanv klinis iareka cara diagnostik teknis ni lakukan. Punna manurut battuanna sumpaeng diagnosis, punna dottoro na tangani ki lekbakmi na laksanakan pammaressang batang kale mae ri andik ta, manna pemeriksaan fisik anne tena ni lakukan appadang siagang tes laboratorium, nampa dottoro assare penilaian mae ri garring na andikta, mangka anjo tindakanna kulle ni kana sebagai diagnosis.


Sekre wattu niak pertandingan sempak golok ri lapangan niaka berada ri bokoang kantoro bupati yang tena na lere battu ri panti. Penonton suara niaka battu menyaksikan, padagang kanre-kanreang dadakan pung suarak menggelar daganganna na laris manis.
Ri wattu akdakka ri lapangan niaka ri pantarangan arena pertandingan, nakke ancinik sebuah karoppo batawe yang ukkuranna bulat pipi singlompo piring panganreang. Rupanna anjo karoppoka attantang na anjo patangna na pakbieng kamma anjo sabak ca’marami na taba butta ratenganna rukuka.
Tanpa merasa siri’-siri’ sabak tuntutan battang, nakke angngalle anjo karoppoka yang berua tappolonb sikdik anjo, nampa nakanre dengan ekspresi cuek lekbakna na lu’lu siagang limangku bagian rawangang na tabayya ruku’ na butta.


Lampa ka ri gate 4 ri bandara Singapura harusna jai inji penumpang, tapi na sepi ku cini. Dinging AC na anjo bandarayya tambah na pare' dinging kalengku. Ku lampai rua petugas bandara na erok ku pawwangi jadwal ri'ba ku kamma kamae, nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangngi.


Nakke ku pesangi penerbangan battu ri Makassar me ri Bandung mingka harusuk transit rong ri Surabaya. Battu ri Makassar mae ri Surabaya ammake citilink antu jadwal keberangkatan na tatte 12.05 WITA. Pakarammula tatte 09.30 WITA nakke lekba ma battu ri Bandara Makassar. Check in counter na kosong inji, jari proses mae ruang tunggu na sanna ceppa na. Tena ja ku sallo leye leye ri ruang tunggu na, nakke ku gappa pesan battu ri Citilink, kana keberangkatan na ni ubah anjari tatte 15.00 WITA. Alamak, pikiran ku nakke anjo wattua aii bosan ma anne attayang. Ni tayang mi sallo ri Makassar.


Riolo nakka sannak penasaran untuk anciniki anjo mahluk-mahluk halusuka. Nakke ri wattua lekbak ni sungke mata batinku siagang ri tau carakdeka. Ia seorang kakek biasa ni kiok sebagai dukun. Riwattua anjo nakke sengaja amma-ngei tampak paraktek dukung. Nakke ampabattuan maksudku mae anjoeng iamiantu untuk accinik mahluk halus, anjo dukun na pakaiya pappalakku. Siagang saratna nilakukan harusu tangnga bangi siagang nakke ni suruh tena akbaju-baju  punna ni mulaimi prosesna, sedekar informasi nakke burakne. Nakke terpaksa attayang anjoeng ri ballakna dukung sanggengna tangnga bangi. Sabar nakke battu anjoeng ri karueng inja, padahal wattu ritualna sekitar tette salapang bangngi.
Wattunna na rapikmi tette salapang, sebelumna nasarea pappasang kana ku barrusuki ruayya matangku siagang jekne niaka ri lalang kekrok punna nakke tenamo ku sanggup anciniki sallang anjo mahluk-mahluk.


Barak kulle na diagnosis tak langnge, dottorok ka kulle na kutaknang riwayat kesehatan na pasien nga, ni lanjut kan siagang pemereksaan fisik, tarutama ri daerah battang na. Dottorok ka kulle na anjurkan tes darah siagang tes urine kulle na deteksi tanda tanda infeksi. Khusus mae ri pasien baine, dottorok na sarankangi tes kehamilan. Punna ni parallu ii dottorok ka kulle na rekomendasikan CT Scan , foto rontgen, siagang USG barak kulle na diagnosis muntah na. Ni ballei lange aa antu kulle ni parek tergantung mae ri penyebab na antu na dasarria. Punna sikali ji taklange nampa tena ja ni sertai gelaja battalak, kulle ji ni ballei ri ballak.


Le'ba ka daftar ri kampusu' ri kota ku ka erokku akkuliah. Sannang na nyawa ku ambacai anjo hasil kelulusanku ri hp a. Kulle ka siagang agangku sannang nyawa ta ngaseng ka lolosi’ ki battu ri kampus negeri a. Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku. Manna poe kammanjo tetap ja assukuru’, inne jappa na sareanga karaeng Allah Ta’ala ri linoa. Tena niak kebetulan ri inne linoa, le’ba ngaseng mi na aturu Allah Ta’ala.


Bulan puasa biasa anjari momen mae ri katte untuk moterek sigappa siagang urang-urang sallota. Kadang-kadang katte biasa susah ampaka sekre wattu pas untuk kulle pakaramula carita-carita siagang urang mungkin riolo lekbak ni lakbusuk loe wattu siagang katte. Mangka annemi bulan suci anjari momen yang pas untuk ni gunakan sebagai cara menyambung moterek silaturahmi.
Singkamma mengadakan buka puasa bersama siagang urang-urang kuliah, niak na anne kegiatan akan na sungke kabarak siagang saling assisambe info terkait jamang, siapatau niak urangta akboya jamang kanne mi anjari kesempatan untuk appalak rekomendasi iareka proyek-proyek sementara na jamayya. Tena poeng na taklappasak ni bahas masalah kampus iareka ang-ngukrangi jamang ri wattua kuliah.


Tanggala 12 September 2021 mange ka ri bala garring erok a’mana’. Na kana dottoro’ ka na sareanga rua pilihan erok ri induksi ato langsung ri operasi caesar. Na kana bura'ne ku operasi caesar mo langsung tapi na tena pa na niak ri balla garringa bura'neku. Ku tunggui battu bura’ne ku riolo ka battu ri jakarta i erok mi sampe ri balla garringa inne, Jam 07.00 bari’ basa’ na ri erang ma antama ri kamara’ operasi a. Dinging na lalang anjo ri kamara’ ka sanggeng ku kacima’ na pakamma dinging. Lassu tommi anakku Alhamdulillah ri jam 8.45 bura'ne ku sareangi areng Arshaka.


Kulle ni PHK kapan erok erok na? Iyaa kullei. Mingka kulle kah ni PHK ammake apa apa alasan ni kerok ki? Tena na segampang anjo cukka ulu. Antu tau erok ni PHK niak todong aturanna. Kulle kah na langgaraki peraturanga, na pareki perusahaanga rogi, atokah na parekkangi masalah perusahaanga (kulle keuangan). Kamma kamma anne kantorok ku tampaku anjama ku perjuangkangi ki pertahangkan pegawai pegawai na nampa memang tena pa na PHK ii manna sekre tau pegawai tetap na (nakke pegawai tetap ka). Niak memang pegawai kontak tena ni perpanjangi kontrak na. Keuangan na anjo perusahaanga kamma kamma anne tena na bajik singkamma ni kerokkia, mingka ri dasarak na katte running injaki.


Ri wattukku assikola accidong ri bangko kalasak 2 SMA, niak mahasiswa teknik battu ri sikolangku iami antu SMAN 16 Mangkasarak untuk sosialisasi jurusan, ku ciniki tampilanna anjo mahasiswa langsung tak bayang-bayang ri pikkirangku. Ri wattunna mi anjo ku paknassa atingku sallang punna akkuliah eroka angngalle jurusan tekni, mingka tena pa ku isseng kana teknik apa. Lekbaki anjo na rapikmi wattu pandatarang mahasiswa beru jalur undangang, jari anne jalur undangang battuanna panilaianna battu ri nilai rapor tena niak sistem tes na.
Kamma mi anjo ku pikkirimk nilai raporku tena na sannak tinggi mingka nilaiku ri wattua tena na lekbak naung, ni bandingkan urang-urangku maraenganna niak nilai raporna naik naung, tena na akkulle na pertahangkang nilaina tinggi terus, jari andattarak ma ri kampus Universitas Islam Negeri Alauddin Mangkasarak siagang jurusan ku pilei iami antu Teknik perencanaan wilayah dan kota.


Sekre pole kulle kigaukang punna niak tau la bully ki, kicobai accarita bajik-bajik rolo’ surang anjo taua, kutaknangi apa nakeroki sollanna kulleki bali’i. Pauangi kua nakke punna niak apa-apaku nassami naboya’a tau toaku, njari bajikangngangi punna nicarita bajik-bajik sipakrua, lekbakko kuapai na erokko bully ya. Punna niak kugaukang rinkau nampa tala nungai, pauanga sollanna kullei kuroba. Punna memang kau tala nungai mentonga, kutaknanga apaku tala nungai njari kullei kupabajiki. Lekbakna biasa nipauang kamma anjo, langsungji angngarruk nampa sirakak. Nasabak anne tau bully ya biasa bajikji kamase taunna mingka tena nipaduli dudu siagang tau toana njari akboyai perhatiang mingka salah ii batena akboya ka tau maraeng erok na sessa.


Anjo punna nibokoiki ri oto atau kareta tau kappalak nassami sanna’ takbangkata apalagi punna lekbak maki ammali kakjalak. Mingka anjo todo tala langsung-langsung nabokoiki pasti niak passabakangna. Kamma maceki ri aganga njari tena niguppai anjo njari nabokoi maki. Lekbak todo’ urangku iyya ka sallo dudui attinro, teai ambangung, ni ronrongpi nampa nau’rangi kua nia pale la na mangei, mingka apamo punna nibokoimi. Jai kajariang kamma anjo, njari punna tena narapiki, kullei nageserek tike’na mingka attambaipi pole doek sikura kah sollanna kulle aklampa. Biasa phnna attambaiki doek tenaja na jai, sitangngana kapang, daripada tena ki njari aklampa toh, bajikangngang pasulukki issedek tambana doekna. Mingka bajikangngangi pole punna tenaja nabokoiki anjo pakdongkokangta sollanna kulleki aklampa kamma rencanata semula.


Nakke lekba tong ku alami anjo, jari anjo wattua posisi na nakke singkamma ji biasa na akkarena karena hape ka nampa chatting nga siagang beberapa agang agang ku. Lekba na anjo nakke mae ma ri ammak ku anjo sementara niak ri lalang na kamarak na, erok ja mae accarita carita ku kana toh. Beberapa menit anjo lekba nakke ku sakring sannak tena na nyamang kaleng ku, suasana todong jari berubah ii . Anjo wattua ammak ku erok assuluk battu kamarak ka erok ambawa isseng kana apa tiba tiba nakke langsung ku sakring mallak mallak ka anjo sannak luarak biasa na singkamma kana posisi na ammak ku sannak bella na battu ri nakke.


Riolo nakke paling tena ku kulle mae kamae mae kaleng kaleng ku mingka seiring na lalang na wattu nakke labbiku ngai labbusi wattu ku kaleng kaleng ku, ak lampa kamae kamae siagang ni parek aktifitas kaleng kaleng ku. Lekba sekre wattu nakke jappa jappa ka ammake motorok ri allo bangngi kaleng kaleng ku, padahal nakke anne baine, memang ni sakting mallak kah tak lekbak ki ku coba memang. Nakke appilajarak ka ewai sakring malla ku anjo nampa ku buntuluk mi sisi lain na anjo ri perjalanan sannak ka sannang antu mi tannang. Nakke ku sakring tannang punna ku lalo ka nampa kallang ngi siagang tena niak tau.


Punna katte ni punnai tau toa antu biasa salah kiok ki areng ta ammake areng maraeng atokah tattukarak ki siagang areng na sarikbattang ta, om atokah tante nu atau bahkan areng na hewan peliharaan nu, kau pasti paham ki tekamma ballisik na. Selain na anjo pasti naparek ki frustasi kah tau toang todong punna iya harusuk ki na laloi jutaan areng niaka ri lalang ulung na. Tenyata anjo niak alasan ilmiah na. Anne mi. Ternyata kesalahan ni kiok na arenga atau kah tattukarak ki ni nasabak anjo kategori lalang memori na. Gus... eh, bukan. Min... eh, Sur... eh... Dul...  kulle kah alleang nga rong remot tv?.


Le'ba na mi anjo punna matei lampua wattu na ca'di Ari Irham na accini kuntilanak ri balla na, malla mi antama ri wc a ka ri wc riolo na cini anjo setang kuntilanak ka nampa kodi mami tanja na pakammalla mentongi ri cini. Le'ba tongi tena salloa anne, rua bulang lalua, angngerangi oto na cini tongi pocong ri luara' oto na, ri tol, rampi' gerbang na pintu tol ka na cini anjo poconga. Tena na sallo lan'nya' tommi anjo setanga. Jai mi kejadian na cini setang kamae-mae, apa poe punna syutingi film horor tambah jai mi na kasia' accini anjo makhluk-makhluk halusu' ka.


Ri bangngina sannenga, battui Rosma mamge ri ballakna Eko, batena todo’ akkato-katto’ pakkekbuk. Pas nisungkeangmi anne ri Eko, langsungi mange na lompaki, tena ammari makkalak. Nikutaknangi siagang Eko ngurako dende. Njari napaumi anne Rosma kua lekbaki nasungke ri internet pengumumang luluska ri kampus Unhas, ternyata niaki arengna Rosma lulusuk ri pappileang maka ruanna. Batena todo’ bedek akgora-gora, napauang ngaseng tau niaka ri ballakna, sanna’ rannuna. Njari anne bangngia, Rosma nakioki Eko mange angngare basso ri biringna aganga, anjo anu nyamanga bassona. Nasabak rannu dudui lulusuk njari eroki nacarita iya ngaseng mange ri Eko. Apalagi eko sitaungmi akkulia ri anjo tampak pakkuliang nadaptaria Rosma. Nasabak sannang dudui, tenamo nakasiaki kua tallu mangkokmi nakanre basso Eko, cipuruki dipakamma caritana Rosma.


Sikuntung allo minggu, kucinik ri social media instagram loe postingang tentang laporang kalanyakkang dompek, bajik antu nilukka iareka attantang ri akrungang. I lalangna kajadiang lanyak dompetna paralluki apparek laporang kehilangang ri kantorok polisia supaya akulle ammoterek anne barang-barang na sabak bahaya mange ri bonena dompetta assingkamma atm, ktp, stnka siagang maraenganna, annemi sala sekre amparekki repot untuk anggurusuk.
Kamma mi anjo niak sarang pertama, paralluki tenang siagang fokus untuk akboya, punna tenapa ni gappai langka pingruanna iami antu melapor mae ri kantor polisi untuk na parekangki surat kehilangang siagang ni sarei keterangan apa-apa aklanyak, maka tallu aklaporo mae ri pihak-pihak maraenganna untuk angurusuk suray-surat niakan I lalang ri dompet siagang angngerang surat kehilang battu ri kantor polisi sumpaeng.


Akibatna anne virus korona iami antu na pareki kebiasanta ri salloa anjari kebiasaan ri berua. Ri wattu riolona katte akkuliah secara tatap muka siagang dosen na urang-urang ta, ri kammayya anne katte akkulle ni gaukang secara online siagang ammake aplikasi rapat.
Akkuliah secara online, sannak ni sayangkang memang, punna sanggengna ri kammayya anne kuliah online ni nilai kurang appitappak mae ri sipakrua masarakat ri Indonesia. Mingka, punna ni pahami siagang ni gaukangmi carana appilajarak jarak lere anne, sibajikna loe ni gappa keunggulang siagang pangalamang bajika ni sakring. Singkamma punna akkuliah online ki kulle ji attampak sambarang yang penting niak leptop siagang jaringang, maraenganna anjo na ajariki sikap disiplin sabak jadwal kuliahna biasa si pakerokna doseng angsareki jadwal.


Lekba mo anjari rahasia umum kana anjo kulle ngaseng barang nga erok ka ni produksi labbi battu ri sekre. Jari wajar ji punna ri sekre tampak antu tena ya ni dugai, katte sk buntuluk siagang tau antu na pakea pakeang antu motif na singkkamma yaa. Jari tea maki terlalu cippa ni simpulkan anjo sesuatu antu katte ni pake anjo pasarangi. Ri sekre tampak antu tena ya singkamma, pasti niak tong tau anjo na punnai tong ja anjo barang nga singkamma yaa punna ta. Kecuali punna anjo baranga ni issengi langka nampa lekba mo ni umumkan ri kreator kkana sekre ji ni parek ri lalang na linoa. Punna niak, pasti harga na todong tena na karena karena.


Nibodoi paua, battui mange ri ballakna, napalessokmi bainenna na.nasambeang tinro ri katinroanna, na nakalimbuki selekna niarenga "lambak lilaya". Anjo selekna punna nibukbuk sipolongi, mate sipolongi taua, napunna nibukbuk kabusuk mate tulusuki taua. Tasallo-salloai niak tojemmi anjo mae sarikbattang toana, na tulusuk antama ri katinroanna bainenna Adang Daeng Makleok, ka nakana pakmaikna matemi Adang Daeng Makleok ri puloa. Natakkijarnmo sarikbattanna anciniki Adang Daeng Makleok tinro ri katinroanna bainenna. Anjo Adang Daeng Makelok sikali nabukbuk kabusuki se!ekna. Apaji namatemo sarikbattanna, sarikbattang toana. Naia lekbaknamo anjo mangemi natarawang sarikbattang toana baji’-baji’. Iami anjo saba'na nasanggena kamma-kamma singkamma bija bijanna iareka jari-jarina anjo padaganga niarenga tena sikali nia' akulle ancoba-coba anganre juku' manggiwang


Naia naciniknamo anjo sumpaleng untia tenamo kamma rannuna pong Darek, nasabak kasampatang bajikmonne annganre unti sannge bassorokku, untinna pong Kura-kura. Ninyonyokmi sangge nyonyok pong Kura-kura sanggenna naambik anjo untinna pong Kura-kura. Na anjo sumpaleng pong Kura-kura tena narapiki nawa-nawanna angkanaya eroki nipakdongok-dongok ri pong Darek, nasabak napik.iriki angkanaya sahabakku tonji. Na anjo pong Kura-kura anngambik· namo naik pong Darek ammantang tonji i rawa ammempo bajik-bajik antajangi nubuanginna naung unti ri pong Darek. Naia toseng anjo, pong Darek battunamo naik ri rapponna untia, nallemi tassekre-tassekre kaminang bajika tiknokna nanampa nakanre tojeng, punna niak tukguruk ulina mami, tenamo assinna.  laminjo pole kulik untia pilak ampakacinna-cinnai atinna pong Kura-kura.


Ri wattuna dato'ku ammate, nakke tojeng-tojengna depresi tena ero' mae ri balla, nakke rinjo mae akkost siagang 3 bukang tena mae ri balla, riolo kullea ammanjeng ri dato'ku rinjo wattuna lanyya' tena nia' arah tallasa'ku siagang tena nia' coa'ku. Ujianga tena a'dandang sanggena rinjo, ri wattuna SMA nakke anjari korban bullying siagang geng nero ri wattuna SMA nakke ri pi'rui, ri sambilla , ri kacau ri kelaska, ritampar se're geng siagang ripolongi ukna anjo geng neroa, nainga'k sanggenna kammanne nai arengna siagang rupanna sanggena turunanna tena ku akkalupai, barang anne ngasenga anggappai karma. Ri wattuna ero'ka siruntu' siagang amma'ku nakke nisuro cippa motere' nasaba' malla'ki bura'nena allarro.


Lekbakna nitalipong Udin kua naiki nomorok HP na undiang 75 juta, takkallasaki nyawana, nakuai nassanami anne penipu, tau erok padongo’-dongo’. Mingka tena sallo attalipongmi issede’ anjo taua nakuai punna eroki nialle anjo doeki, nisuroi mange ri kantorokna anjo taua, njari mangemi anne Udin ri kantorokna. Ternyata anu guppa tojek dende, niundi ngaseng anjo nomorokna taua nampa nomorokna Udin naik, guppai 75 juta mingka parallui nipolong pajak 10% njari 67 juta mami naguppa. Alele tena nasangkai silalonna niak doekna appulo juta. Sanna’ rannu nyawana, miki’-mikiki atinna, natampelengi rupanna nasabak tenapa nayaking kua guppa tojeki doek jai. Langsung tongi aklampa mange ammalli motorok 20 juta, nasabak motorok sallona anu jappomo, nangaimi mate lalanga.


Wattung ku SMA ri taung 2017 anjo wattu aa nakke umuruk 16 (sampulo annang) taung, nakke punnai agang umuruk na 19 (sampulo sambilang) taung. Lalangan na siagang ki katte sipakrua ni jalani anne hubungan nga bajik bajik ji, iyaa sanging na poang nga anu bajik mae ri nakke. Mingka niak sekre wattu iyaa appau mae ri nakke kana “nakke tena ku issengi ngapa na kulle sallo ka siagang kua, padahal kau tena na nu cantik singkamma mantan mantan ku lekbaka” tena ku issengi lekbak na anjo apa ku sakring, nakke kulle ja sannang nampa malo narrusuk ki anjo kata kata yaa lalang na ulung ku sanggeng na kamma kamma anne.


Mange ka ri salah se're mall ri Jakarta erok ka ta'mea sampe ku ri rinjo. A'boya ma wc, ku gappai tena bella battu ri tampa' nganrea. Ta'bangka ku wattu ku antama ri wc na, sanna botto na bau ta'mea mami ku bau ri lalang wc na. Nampa anjo tissu bekas pake na ngaseng tau a niak ngaseng mi ri dapara ka. Ka tampa' sampa na penuh mi ri, tena na mi na muat poe sampah berua. Jijik ku mamo astaga, punna tena ku erok dudu ta'mea tea ja kapang ku pake anjo wc a. Tapi na tena mi ku sanggup tahangi, ta'mea tomma anjo sanggeng na ku tongko ka'murung ku.


Ri pakaramulanna ri nampanna laku hadapi ujiang nasional nakke sannak rajing siagang tutu appilajarak. Ka anne ujiang nasional taniak ujiang kamma biasa-biasayya. Anne ujiang panantuang lulusukta battu ri sikolangta untuk ni lanjukkang mae ri pendidikang silanjutna. Kamma annjo na ni adakang ujiang nasional, agang-agang kalasak ku rajing appilajarak untuk hadapi ujiang nasional,. Anne pole untuk masa depang la battua lebih bajik jari harusuk ni laloang.
Memang anghadapi anne ujiang nasional parallu mental, siagang tanaga. Biasana tau angngikuti ujiang nasioanal niak rasa mallak siagang rasa galesa. Punna manurukku appilajak tena niak rasa malla lalang anghadapi anne ujian nasional, mingka tena anggapa mae ri katte, inne awalak appilajar untuk ni hadapi. sebelung na rapik ujian nasional niak ni kana ujian try out, anne try out battuanna na sare ki gambrang mae ri soal-soal ujiang sallang lani hadapi punna ujiang nasional, kamma mi anjo bajikna punna ni persiapkang, appilajar sunggu-sunggu, appalak doang ni sare kamudahang siagang lulusuk.


Upak-upakkeng tena na ni sangka-sangka, salain sikuntung faktor ampengaruhi sala sekrena na battuiki nasib bajik tena ni sangka-sangka. Singkamma na alami oleh sekre baine assalak Michigan, Amerika Serikat anne. Ia tena na sangka lalang spam emailna niak surat antamak na panjari pemenang lotre senilai 3 juta dolar iareka singkamma siagang Rp 42 miliar. Laura Spears akkana mae ri pejabat lotre Michigan kana ia ammalli tiket untuk pengundian mega Million ri wattu 31 Desember ri MichiganLottery.com.
“Nakke anciniki iklan na ri Fb kana jackpoy Mega Millions samaking tinggi, jari nakke antamak ri akun ku siagang ammalli tiket”, kanangna Spears sebagaimana na kabarkan CNN (23/1/2020). Hal anne kemudian anjari penantian spears apakab kalengna berhasili ammeta undian anjo.


Bapak andreas Hostiadi, nasabah BPR Lestari Renon ammeta hadiah undian grand prize iamiantu Tabungan Jumbo Wow Periode 1, anne undianna berupa Tabungang pendidikan singloe 25 juta. Ia pung takbangka ri wattunna ancinimi rombongan pagawaina BPR battu ri ballakna ri bilangan Nangka Selatan. Siagang ammakkalak rannu ia pung angkioki bijangna untuk annarima dalle lompo ri taung anne. “Nakke takbangka siagang tena ku tappam ammeta hadiah utamana. Padahal tena niak lalang mimpiku apa-apa riolonganna”, kanang na Andreas.
Hadiah ni serahkan langsung battu ri kapala kantor BPR Lestari Renon, Dewi Yuniati ri allo jumat 28 April  ri laloa. “Salama ku ucapkan mae ri bapak Andreas, nasabah setia BPR Lestari Renon” kanangna Dewi.


Puluhan anggota pramuka penegak assuluk battu ri ruang garasi truk TPA Kedungdowo, sikarue ri karuenga. Tampak parkir oto terek paerang loro anjo nisulap anjari aula untuk pappilajaran tentang lingkungan. Lekbakna acara nalakukan sekitara tette 15.30, paraia langsung tassiara dakka mae ri ruangan edukas na panjaria dapur umum dadakan. Pakkasiak rannu kacinikang ri rupanna, paraia assuluk na angngerang tampa’-tampa’ bonena kanre, gangang nangka muda siagang kakdokanna peye’ jukuk kalotoro’.
Seolah-olah na issengmi tampa’ pangnganreangna, singloe 39 siswa SMA/MA/SMK anjo langsung mae ri taman niaka attampak ri sebelah barat ri gundukan loro TPA Kedungdowo. Sekre tampa na borongi tujuh tau anggota pramuka.
Aba-aba untuk appalak doa anjari petanda mae ri paraia untuk nipakbieng angnganre kanre-kanreang niaka ri dallekangna.


Mintunna anne tau wajikki ri sayangi singkama tau toata, massaleangangna tantumi anjari kewajiban ta anjari mintu baji'ka. Awala'na anne amma'na relai attabung demi barang riimpikanga anna nampa namintaki ana'na siagangang mintunna naagangi amma'na ammali anne baranga. Minga nai sangkai, anne baranga riimpikangi ammaka nibayarakki siagang mintunna. Anne kejadianga tena disangka bura'nena nalakukangi anne, nakke tong attetese'ki je'ne matangku siagang sa'gaya kurasa. Ternyata pilihanna ammaku siagang manggeku tena na salah narestui bura'neku wattuna ero annikah. Reaksi taua ngaseng jai a'sa'ga tena sikedde annganro punna pasanganna kullei singkamma bura'nena nasaba' tena ngaseng pammatanganna baji' hubunganna nasaba' tena ngaseng kullei ampakammai tau toayya siagang mintuna kulle appare' hubungan mabaji'ka.


Riolo ri taung 2012 lekbaki Romi mange cicciniki langsung bulutangkis ri Jakarta, nacinik ngasengi anjo pemaing nasionalka, niak Taufik Hidayat, Hendra Setiawan, manna anjo ngaseng battu ri Koreayya, Jepang, pokokna niak ngasengi nasabak niak turnameng Indonesia Open. Anjomi kajaring ri katallasanna Romi tala kulle nakaluppai. Kinne ri taung 2022 Indonesia naikmi issedek arengna nipakua bulutangkisna guppai medali bulaeng ri Olimpiade. Rutingi memang Indonesia angguppa sekre medali bulaeng punna akkarenai Olimpiade. Anne taunga ganda putri guppai, iareka Greysia Polli siagang Apriyani Rahayu. Tena niak sangkainkua anne gandayya la ra’buki bulaenga. Nakareki taua anjo medali bulaenga la naguppai ganda putrayya ka ranking sekre ri BWF.


Selama apoilajarkki pakaramula ri SD, SMP nampa SMA, nassami jai carita tala kulleami nilaloi pinruang, apalagi punna natamak maki ri tampak pakkualiang. Manna sanna’ sannangta lulus ri tampk kulia nikerokia, paralluki anjari tau kullea sareang manfata ri tau maraenga nasabak anjo ta paling bajika iareka kullea sareang kabajikang mange ri tau maraeng. Punna kisareangi taua kabajikang, manna anu cakdiji, pasti sanna rannuna anjo tau angguppayyai. Anjo salah sekre bentuk sukkurukta pieng ri Karaengata’ala nasabak nagampangkangki lulus ri tampak pakkuliang, njari paralluki pakaramula sareang kabajikang ri tau maraeng, kijalani bajik-bajik pakkualiangta, teaki kumbala’, u’rangi tarrusuk tau toata iareka sanna’ bajikna. Nasabak tena lekbak lappasak doanna antu mange ri katte ngaseng anak-anakna.


Si pak ngurangan ku, iyaa na gattangi anjo anak anak ka sekrea (anne anak anaka sanggeng na poeng pingsan). Kulle kapang anjo mi parek ki atensi na anak anak maraenga labbi mengarah mae ri katte siagang langsungi na parek penyelamatan. Wattu ku nakke berhaselek nigattang mae ri tana ya, nakke tena mo ku parek apa apa. Ak rikba mami ka ri rampik na sungai aa nampa ku tatap ki langit ka antu siagangi rinai na pokok pokok ka, ni iringi sakrang sedu sedan anak anaka isseng kana apa na bicarakan, sakrang ngarruk isseng kana battu kamae, siagang sakrang na taua heboh.


Anjo wattua katte (sekre kelas) sepakat barak kulle ni pesan menu kanre kanreanga ri anjo ibu kantinga antu jangang balado (punna tena ku salah ukrangi) pokok na jangang na niak bumbu na eja jai sekre panci lompo. Antu jelasak sannak ji jai na kah erok na kanre 20 an siswa siagan sekre wali kelas na. Kanre na katte ni palak mae ri ammak ammak dapur ka (kahh katte niak ri sekre asrama antu kamae kanre na ni tanggung ngi ri pihak asrama aa mingka menu na tertentu ii). Awalak na katte niat ka ni adakangi bancaan anne lekba pi selesai sambayang isya, mingka rencana na anjo batalak ki kah katte ngaseng niak mo kegiatan ta lekba na sambayang isya.


Yahh tena ja angapa ngapa sebenar na. Nakke pasti appalak pammopporang ja mae ri anjo taua salah yaa ku sapa sumpaeng, ni sarei sikedde sekre senyuman manisik manna mamo ri lalang na niak anjo rasa sirik sirik ka, wkwkwk. Lekba na anjo taua malo mo, nakke kulle pote pote ka lalang ating ku. “ngapa kulle kulle na nakke salah ku kiok taua. Astaga apa lalang pikirang ku anne nah”. Kulle kapang kurang labbi kamma anjo, nampa nakke todong kulle pakarammula ma overthinking mae ri 2 sanggeng na 3 allo ri muko anjo kejadian sikedde memalukanga ri lalang na linoang ku. Hiks.


Autophobia todong ni isseng ngi sebagai monophobia anjo mi sakring mallak punna tak isolasi. Manna mamo biasa taua na sakring kesepian, mae ri tau autofobia, anne sakring mallak ka kulle sannak ekstrem jari na ganggui kemampuan na barak kulle ak fungsi secara normal. Tena niak anjo pengobatan nga kullea mae ri anne fobia yaa. Mallak tena arti na katte lalang bahaya. Anjo semata mata upaya na ji kaleng ta barak kulle ni lindungi kaleng ta mae ri apa apa anjo na parek ki mallak. Katte kulle ni atasi anjo siagang upaya ni atasi ammake upaya anjo konsisten nga siagang ni atasi penyebab na na dasarri yaa.


Punna katte erokki niak pangalamanta akkuliah tenayya akkulle nikaluppai, tanttuna katte parallu ni isseng kampus tampakta la akkullia salama 4 taung apa-apa bawang pasilitasna, kegiatanna mahasiswana apa-apa bawang, pakultasna apa antu mae, jurusanna sesuai siagang niatta atau tena, siagang lingkungang kampusna apakah bajik ji untuk akkegiatang.
Sabak anjari mahasiswa iami antu sekre hal sannak bajik ni kasiak. Ri kammayya anne, loe mi mahasiswa aktif lalang organisasi untuk berkembang na salurkan bakatna niaka ri kalengna mae ri organisasina iareka lembagana. Mingka, niak mahasiswa tena na akulle na imbangi antara kuliahna siagang kegiatanna ri organisasi, lebih na pentingkang kegiatanna ni banding kuliahna. Anne parallu ni pabajiki sabak na panraki tujuang sebenarna antama ri kampus.


Daripada sibuk ki ri pikkirik ki kaleng ta sala salangi kaleng ta, ngapa na tena ki cobai ki pikkiriki punna sumpaeng anne tena ni terlambat apakah kulle cocok mi kondisi ta kamma kamma anne kulle kamma anne, kulle tong jai kajadian siagang momentum kulle kajadian anu tena ni harapkanga punna katte tena ni battu tarlambat nampa kulle niak kajadian antu na parek battui kaleng ta mae ri anu bajika gara gara tarlambat ta anne sumpaen nga, ni langngerek memang sessa punna erok ki bajik bajik ka siagang kaleng ta katte ni intropeksi kaleng ta siagan ki coba mi panjari anu baji ki apa apa antu sumpaeng lekba ka mo kejadian.


Battui kalau’ teai sedeng anraik mae punna taena na nipinawangi ri anu maksakra-sakra. Anraiki sedeng mae suro tunipatappakna Karaeng Sombaya. Nakanamo Karaeng Sombaya, "Keremi anjo taua?" Nakanamo suro tunipatappakna Karaeng Sombaya, Teai anraik mae Karaeng punna taena anu maksa’ra-sa’ra ampinawangi, iareka anrurungangi.Nakanamo Karaeng Sombaya, Erangangi kalauk papake Jompoa siagang sikamma anu maksakrasakraya."Jari , ta’bala’mi tau jaia anngerangi kalauk lanrurungangi anraik mae. Battui kalau’ naikmi ri bulekang bulaeng tiknokna Sombaya. Nataenamo anu maksakra-sakra tamaniak anrurungangi anraik mae ri ballakna Sombaya. Battui anrai mae akkanami karaeng Sombaya angkana, Buntulimi naik mae." Naia anjo padangganga teai ammenteng ri pammempoanna punna teai Karaeng Sombaya naung ambuntuli. Apaji nammentemmo naik Karaeng Sombayana naung nabuntuli ri ulunna tukaka, na nakana, Naikmako mae ri balla’.


Antonio anne ritelantakangi perusahaanga le'bana naalami kecelakaan anjamayya naakibatkangi kalenna cacatki ri bangkenna. Anne perusahaanga tena nabiayai pengobatanga, anne perusahaanga siwali nappare' pattapu'kang passimbungang anjama ri Antonio le'bana anjo kecelakaanga, nasaba' alasanna masa kontrakna anne la'busu'ki. Anne antonio anjamai ri bagian gudang, napanaungi barang dagangan ri Truk mae ri gudang kanntoro'ka. Tiba-tiba anne sopiri'ka ri bo'bo'na trukka nalappasa'ki rem limangna, sanggena anjo trukka ammunduru'. Pakkekbuk trukka anne nipare'ki ri bassi ta'sungkea nahantamki bangkeng kirina sanggena anne buku' a'mara' siagang buku' rinoko bangkenna tepo'ki nyarus tappu'. Wattuna rinjo, panjama maraenga langsungi naerang Antonio mae ri tukang uruk tradisionalka. Anne pammantangangna Antonio napertanyakangi perusahaanga tena nabiayai pengobatan ammake'doe'na perusahaanga.


Battu ta ri supermarket anjo nakanaya, anjo bapaka sumpaeng lekbak ku na antara mae mi lampa motere kah eroki lampa angngajarak (guru paeng, guru bahasa inggris). Lekbak ku poangi kana tarima kasih nakke antama ma naik poeng ri anjo ruanganna kah erok ma mate na pakamma dingin ku sakring, nampa dehhh tojeng na mi ri lalang anne supermarket ka sanna bambang na langsungi nyamang ku sakring. Am mempo ma mae ri bangku niaka rinjo kurang labbi sekre jam kapang tena ku isseng bajiki kah tena ku make jam tangan. Mingka tena bajik ku sakring kah anjo taua na cinik ciniki ngaseng nga, jari ammoterek ma poeng mae ri apartemen annayang ri luarak ri olong na tampak sapatu aa. Dingin poeng moterek tena poe karpet na anjo tampaka.


Iya ngaseng na cinik ki anjo belatunga nange nange rinjo. Huhuhu. Akhere na katte ngaseng takbangka nampa sannang ngaseng ki langsung anjo watua. Wattu na anjo anak anak na ngallea sinru tena pa na moterek. Wali kelas todong tena pa na battu. Jari katte bingung ki erok nganre ammake apa. Tiba tiba anjo wali kelas ta katte battu raut wajah na sannak bahagia na nampa siap mi nganre bancaan. Mingka rinjo ekspresi ta ngaseng sedih. Jari anjo wali kelas ta bingungi ngapai. Singkat cerita katte ni carita mi mae ri wali kelas ta najo wattua nampa iyaa na balliang maki lauk secara gratis. Kah kamaseangi hahaha.


Sibali lassukmi anakna, baine. Ni sesarki bainenna risubangngi. Wattu niak ngasengi bijanna battu ciniki bainenna, nacaritai kua ngarruki risubangngi wattunna lassukmi anakna. Pakkasiak sannang kamma la na rikbakkangki mange ri awang-awang. Nakuai Parto, sikalinna, kua anjomi asselekna nupareka bangngi-bangngi. Parutusuk memangmi bajik-bajik, jagai apalagi baine anjo. Njari nakuai bainenna Sibali, nakke parallu todo’ najaga ka nakke lassukkangi. Bainenna rolo’ parallu nasayang-sayang nampa anakna. Langsungji makkalak ngaseng tau niaka lalang ri anjo ruanganga. Rannu ngasengi nasabak kalassukanna sekre beja’-bejak gammarak, anak baine nikerokia ri tau toana anjari anak loe kabajikanna mange ri taua ngaseng. Kulle napakarannu sipammanakanna salla' siagang napantamak tau toana ri surugayya.


Niakmi kapang sagang tuju taung Viana anjama ri Bantaeng, nabokoi kota kalassukangna, Mangkasarak. Punna tena nanjama, allo Juma’ moterek a kantorok pasti langsungmi akdongko oto mange ri Mangkasarak nabattui ammakna surang bijangna ngaseng nasabak kale-kalengnaji mantang ri Bantaeng. Wattunna allo sattu mangei jappa-jappa ri mol ka, tena sallo kamma anjo sibuntuluki surang agang kuliana rolo. Ammarrang mami Via surang agangna nikuayya Kiki. Takbangkai kulle sibuntuluk ka sallo dudumi tala baku cinik, niakmi kapang limang taung. Lumpa-lumpa’ mami ruayya nampa langsungi mange accidong carita. Niakmi poeng anak na renreng anjo Kiki nasabak sallomi memang lekbak bunting. Anne Via langsungi erok lettek jama-jamanna mange ri Mangkasarak nasabak nakkuki assibuntuluk surang agangna ngaseng.


Sanging ni perhatikangi kampas rem / jalur tem, punna kampas na labbusuk ki sambei sementara punna ano sallang na rem ka bocorok yaa sambei tongi teai ni akali atokag ni servis anjo ka rua rua yaa na punnai masa pakai. Perhatikangi anjo ka tinggian na minyak rem ka, punna kurang mi ni tambai sanggeng na gannak moterek. Perhatekangi todong anjo cakram ta atokah ballak tromol , punna cakram na lekba mo na laloi batasak toleransi arti na wattu ta katte ni sambei mo anjo cakram ka. Cara na cinik ki antu mi niak ri cakram ta, perhatikangi niak kana Min.


Ammarrammi lapong Jonga angkana. Kemaemako Kura-kura Akkanami lapong Kura-kura angkana, Naikmak anne mae sarikbattang.'Nakana seng lapong Jonga anngapai, erokmako ngewak aklum ba lari. Appiwalirni lapong Kura-kura, Kammami anjo kapang manuruk passijanjianta. Jari, nakanamo lapong Jonga, Punna kamma antu paleng, bajikmi. Kirakira kulleji nuangkak bangkennu? Jaikaji lekbak nukanre? Nakana seng Ia pong Jonga, Tena takutainna ulunnu lasso anne alloa. Appiwalirni Ia pong Kura-kura angkana, Tena tong nissengi erok kakuasanna Allahu Taala. Nakulle memang kapang tena kukkulle lari nasabak jai dudui kukanre, bassorok duduak, pilak tenamo kukkulle ngangkaki bangkengku, mingka passammi nutai ulungku assalak nupakrupai manuruk passijanjianta Apaji na nakanamo lapong Jonga, jari, anngapai bajikmakik kapang massing lari.


Self diagnosis istilah na gunakan punna niak sekre tau mendiagnosis garring niaka na alami berdasarkan paboya informasi kale-kale tena na konsultasi mae ri tau mangngissenga iareka ahlina. Salain kacenggeranna kalengta, loe poeng tau allakukang nikanayya self diagnosis untuk ammaressa kesehatan mental na.
Naikna kapaduliang masarakat tentang kesehatan mental sarringna ni passiagang siagang tren self diagnosis padahal sebenarna bahaya. Kebiasaan melakukan tindakan anne sumpaeng self diagnosis seharusna ni liliang punna katte lekbak anrasakan hal aneh lekbaka kajadian. Manarik kasimpulang ri kesehatan mentala sekre tau tena kulle ni gaukang berdasarkang informasi niaka na guppa battu ri Internet. Risiko mengalami kondisi kesehatan lebih parah poeng.


Biasana polisi ni kenal sebagai tau tegasak siagang gaga baranj, ternyata niak sekre kajadian ri wattunna paraia akgauk pakak-kalak. Singkama anne sekre a polisi, ampaccinikang tanjak pakak-kalakna ri wattunna takbangka ni sare kejutan ri allo kalassukangna. Ni cinik sekre baine ammake jilbab angngerang dumpi ulang taung sambil akdakka palang-palang. Lalang ri vidio anjo bainea akdakka mae ri arah ruangang taksungke pakkebukna, tiba-tiba sekre burakne berseragam assuluk sambil na pabajiki u’ na. Tena mo na ciniki ri sampik-sampik na, anjo polisi langsung takbangka sabak tiba-tiba ri dallekang na ammenteng bak-baine ang-ngerang dumpi ulang taung. Anjo polisi na passuluk ekpresina tena ni sangka-sangka. Sementara na takgalak barambang na, ia akrikba sabak takbangka.


Nakke siagang rua urangku sementara mengantri ammalli si galasi minuman ri sala sekre warung sekitarak akrungang. Suasana ri wattua memang sannak bambang allo, jari tena ni heran loe tau rela
Mengantri ammalli minuman niaka tassadia siagang segar ri kallong ta. Ri wattua niak 2 tau mahasiswa siagang 4 tau mahasiswi sementara mengantri ri dallekang ku. Berusaha na alihkan rasa mang-ngangna attayang, paraikatte pung accarita-carita cakdi anjoeng. Tena na sallo, sekre baine naung ri oto ejana siagang langsung na mangei pabalukna niaka sementara sibuk pasadia pesanan. Mulanna parakatte sipaktallu ang-ngare ia mungkin bijang na anjo pabaluk, sanggengna niak sekre siswi mengantri riolonganna sebelum ku akgora tena na ngai kalakuanna anjo baine sumpaeng.


Wattu na kuis pelajaran biologi siagang niak tau jawaban na assalak assalak ja. Anne carita na kejadian na wattu ku nakke mempo ri bangku kelasak 12 SMA. Anjo wattu aa sementara niak pelajaran biologi bab sel siagang anjo ngaseng murid na sannak bosan na kah anjomi wattu aa jam pelajaran terakherek. Ri akhere na pelajaran na, guru biologi ku nakke na kutaknangi sekre sekre anjo sekre murid ka anjo niak ka ri kelas, anjo ngaseng murid ka ni kutaknang kulle ni sakbuk anjo contoh na sel. Anjo ngaseng murid ka na jawab ki tojeng tojeng “sel darah” , “Sel hewan”, “sel tumbuhan” tiba tiba salah sekre na agang ku nakke na jawab ki assalak ja “sel tahanan” hahaah.


Kamma kamma anne, punna beda mi situasi na punna katte ni todong pistol mae ri katte siagang anjo tau kodi sipak ka tena na erok lampa mae, katte ni punnai skenario antu beda mi niak ri limang ta. Pertama siagang anjo terutama, harusuk ki tannang. Ki allei napasak lalang lalang. Tea ki bertindak panik. Punna sannang ki, kulle samakin bajik keputusan ta. Ki coba mi pikkiriki ngaseng siagang ki perhatikangi sekeliling ta katte. Ki perhatikangi anjo tau ancam ki pelaku na toh. Niak kah apa antu mae kulle ni pake ni issengi nai iya. Kulle niak tatto na atokah tanda laherek na.


Ohh tena na kamma antu ferguso. Singkamma ji nakke lekba ka ku jelasak kan ri rate, kana antu ka linoanga tena na adelek antu mi salah sekre na pandangan ku nakke lekba mo ku tanam kan mae ri kaleng ku anjari tau ri linoa. Mingka kamma anjo, punna nakke ku coba cinikcinik ki tekamma labbi luarak na sede, kana anne kaleng ta sebenar na anu sannak ji caddi na lalang na roda semesta yaa anne sementara ak putarak ka, nakke kulle ku cinik kana anjo konsep adilik antu nakke ku punnai kulle anjari beda siagang konsep adilik ka ni punnai ri tau lainga. Punna konsep adilik ka anne antar tau singkamma ta bedai memang, tekamma siagang Puang nga?.


Jari akkanami Nenek Pattironaik, punna kammantu batenu, apamo nigaukang punna naattakik, mingka punna niakjako niakja niagang sippalak tangari." Nakanamo lapong Macang, Mallak sikalimak inakke. Antekamma carana, ikau lakbuji bangkennu lari punna nisaurukko, inakkemi sallang inakkemo sallang najakkalak, nakarappuk ulungku, ikau bajikmi sallang nusakring." Nakanamo, Tena, punna tena nakamma Macang anngalleko passokokkok na nupasisikkok ayakku na epanu. Tena kulari. Punna lariak, lari tongko, mateko mate tongak. Tena ta sipagulungku Nenek Pattironaik ka sallo memammak ambojai." Nakanamo sumpaleng lapong Macang lalang atinna, "Punna tena nakuklampa anne maknassa tena namate Rassasa pakammikna romanga, natena tong nasannang pakmaikku i lalang anrinni ri romanga, nasabak tena tassibuntulukku sallang ri boko. Napunna sallang sigappa ten a tanakanreku.


Macet ki anjo jappaya na erok ka antara ki ana’ ku ri sikola na na nakke erok mange ri toko balu-baluku. Masalah na macet ka ka anjo sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na. Na pakamma anjo macet ka ri jappaya lamba’ ma mange ri toko ku lampa ma pammali hp ku tena mi anjari ku balukang hpku, na butuh dudu ma doe larro na nyawaku lamba’ ka battu na pakamma macet ka sumpaeng.


Lekba ta battu ri negara anjo tujuang ta, kulle tippa tippa ki issengi anjo kehidupanga niak ka ri lingkungan setempat ka nampa issengi sede anjo tampak tampak pentinga singkamma kantorok pos, toko, dottorok, siagang kantorok pelayanan mahasiswa internasional. Anjo ngaseng tantu mi tena na kulle jappa mulusuk mulusuk ja punna katte ni sakring mallak mallak siagang was was mae ri lingkungan berua. Jari harusuk ki berani ak kutaknang tentang keadaan siagang adat ka niak ka ri anjo tampak ka. Selain na anjo, ki bacai anjo todong koran lokal ka jari katte kulle ni isseng anjo topik pembiacarran na anjo hangat ka.


Rua kalabini nalangsungkangi annikahan unik ri goa Nginrong, Gunung Kidul. anne rua kalabinia annikai wajikki naung ri lembah lalangna puluhan metere' oloang antama' ri goa nabeso'ki janji sucina. Anne rua kalabinia annikahi maharna unik tongi, anne maharna seperangkat alat assampajang siagang sitoples katimbang sanggara' kanreang khas Gunung Kidul. Oloangna anne antama' ri goa, anne bura'nea nasareangi bunga ri bainena ammake flying fox nasebrangi lembah nginrong. Rombonganka ngaseng anne nia KUA Wonosari, panewu, lurah, siagang kalabinia napanaungi tangga le'baka disareang pappegang ri bassia. Anne kalabinia ammake kebaya siagang jas anne tika'ki nasaba' anne aganga a'batu anne laccuki nasaba' bosi subangia. Anne kalabinia rannui nasaba' kullei ijab kabul ri goa Nginrong nasaba anne unukki siagang kullei nabeso' perhatianna taua.


Konten prank biasa battuanna untuk menghibur pacinik-cinika ri balik kapalsuanna ia apparek aturan iareka rencana tena na paissengangki riolonganna, jari tanggapang ku mae ri anne konten prank iamiantu tena na angngapa mingka punna na ganggumi privasina sekre tau iareka kalayakanna mae ri tau matakbalak mangka sifatna battu ri anne prank tena na menghibur bahkan niak tau apparek sesuatu tena na antama akkalak ia kulle na tongkoki iangasengna dengan na kana prank, kinne mi tujuanna prank sebenarna pantarangang mi battu ri tujuan prank sebenarna.
Sebelum apparek konten katte poeng paralluki sipakak kana anne hanyalah konten simata teaki sampak niak pihak-pihak tersinggung mae ri anne konten ni pareka tamae tujuanna utamana untuk menghibur malah anjari masalah.


Coba mi katte pikkirik ki moterek. Kira kira anjo iyaa minrang doek mae ri nakke erok apa di’? Iyaa nginrang mae ri nakke ji kah atokah mae ri jai tong tau? Nginrang na erok na pake biaya hidup na atokah bisnis na? Punna erok na pake biayai hidup na, ki bayangkan mi kamase mase na hidup na. Mae ri hidup na bawang na harusuk mo nginrang (lappasak battu tekamma gaya hidup na nahh). Punna erok na pake bisnis, bayangkan mi tekamma sessana na jamang jamang na, iyaa na gappai penghidupan na siagang iyaa kulle bayarak hutang na. Punna bisnis na gagalak ki kulle kapang kah salah strategi , salah momen atokah ni tipui ri partner bisnis na.


Wattuku kuliah ri semester tallu, niak mantan pacarku na sareanga acara ulang taung ri balla na agangku. Ta'bang ka, ka tena ku sangkai kapanna na pare' ki dekorasi na ri balla na agangku. Sanna sannang ku ka jai agangku amminawang poe sareanga acara ulang taung. Jai poe kado ku battu ri mantan pacarku na agangku. Riolo ku ngai dudu anjo Panda ya, anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Sanggeng na kamma-kamma anne battu ri taung 2018 sanggeng na taung 2023 niak inji anjo hadiah na ngaseng ri ballaku.


Kajadian anne sannakmi sallona. Ku kaluppaimi kana taung siapa. Ri wattua nakke akkale-kale inja siagang ri ballak na urangku ri Kelurahan Gayungan, Surabaya. Sanna salloku anjoeng ammantang, sebelumku ammoterek mae ri Jakarta. Tallasaku ri wattua niak inja bebas, tenapa kuterikat, loe urang-urang. Jari sikurayya naku erok assuluk nakke langsung berangkat kamaepung ke ngaia. Mingka nakke gappa kabarak kana sala sekre urangku mate nitobo’ bassi.
Lekbakna kajadian kamma anjo tena ku akkulle tinro salama kurang lebih sibulang. Salama anjo nakke hanya sebatas tattinro tassinampe lalangna sipattang. Kugaukanga iamiantu melakukan kegiatan seni untuk pakalanyak trauma. Nakke annulisik, gambarak, akkelong. Perlahan-lahan iangasengna ammoterek ri keadaan normal. Ri kammayya anne keadan ammoterekmi singkamma ripakaramulanna.


Manna mamo ni anggap ki ak ganggu, botto na kaleng na anjo kulle anjari bantuk proteksi battu ri kondisi fisiologis na taua. Anne ni cinik battu ri penelitian nga antu ni parek ka semenjak 1985 laloa kana anjo katte kulle ni deteksi anak kandung ta kah tena battu ri botto na kaleng na anjo anak anak ka. Nampa penelitianga anjo ni terbitkanga ri Oxford Handbook of Evolutionary Psychology ri tauang 2007 na pa cinikkangi bayi na pake botto na kaleng na barak kulle na deteksi anjo ammak na iyaa. Mingka sementara lalang bok singkamma ya, bau kaleng selain ni pengaruhi ri keringat siagang bakteri kulle tong ni pengaruhi battu ri kanre kanreang ta.


Nakke wisata ka mae ri negara anne antu wattu ku nakke umuruk ku 15 taung siagang ngaseng keluarga ku. Anne wisara luarak negeri pertama ku nakke ku parek ka. Wattu na anjo, katte sementara niak ri restoran populer, jari ramai mi pengunjung na. Nahh lekba na monakke nganre, tantu mi anjo nakk erok ku bissai limangn ku siagang takmea ka sebelum na ni lanjutkangi perjalanan ta. Nu isseng, tak bangka ku wattu ku antama ri toilet na. Dededehh botto na, becek mi, pengap mi, siagang kumuh na dende. Memang iyaa lompoii restoran na. Mingka kumuh ii ni cinik kah tena ni bersihkangi.


Niaki kira-kira rua bulang sallona na nampa sibuntuluk pole, namassing sikutaknang ri passalakna unti lekbaka nalamung appibalirni pong Kura-kura angkana, caccakji lari naik ammaklalaki ancinikko annganre attattai unti. Natena tong siapa sallona lappasakna bicaranna pong Kura-kura, tikring ammarrang lompo pong Darek i rate ri pokok untia, nasabak nisipiki liserek butona ri anjo sikyua. Nasabak liwa’na pakrisikna nasakring natenamo nasakringi lappasak pannakgalakna sanggenna tukguruk naung ri buttaya. Ri wattu tukguruknamo anjo pong Darek tenamo naingak sanggenna mate. Na anjo pong Kura-kura siagang lapong sikuyu massing ammoterek tommi mange ri pammantanganna. Matemi pong Darek natena kuburukna. Kammaminjo caritana pong Kura-kura siagang pong Darek Mateipong Darek napakamrna kabalalang.


Bajiki punna battu ri cakdi-cakdi memang jaki ni issengi apa anjo traumayya, tala bajik mentongi injo punna niak apa-apa ningai dudu, siagang niak apa-apa tala ningai dudu. Anjo biasa parek takbaleki atinna taua. Trauma timboi battu lalang ri kalengta, biasa tena kulle niatorok mingka kulle jaki akboya antekamma batena nipabajiki. Kulleki accarita surang agangta sollanna kullei nasareangki solusi bajika. Kulle tongki mange liburang sambil nipikkirik bajik-bajik apa kajariang anne ri katallassanga. Anjomi punna niak traumata teaki pikkirik dudui, sollanna tena naganggu kagassingangta. Bajiki punna kiboya solusi na sollanna lannyaki anjo traumata. Jaiji antu kulle balingki sollanna lannyak anjo traumata, yang penting tojeng-tojengki.


Ri taung rua sabbu pitu belas sanggena rua sabbu sagang tuju belas nakke appare' perusahaan ambalu barang-barang dropship dari perilklanan facebook dan google. Mannuruk pangitungangku, nakke harusna angappa profit siratu' persen le'bana nikurangi balinna pokok siagang balinnna iklanga, mingka doe'ku antama' ri lalangna rekening entah anggapa tena na sesuai ri panggitungangku, nia' tiroangang, mingka tena kuissengi angapa, kemungkinan nia' panjama entah salahh ngitungi minga akkorupsi. Omsetku rinjo saweangi nasero ri rua ratu'juta sibulang, mingka le'bana nikurangi balinna operasional panjama, HPP, siagang maraenga anjari nakke anrasa anne proyek appela' pela' doe'ji, nasaba' doe' antama ri lalang rekening tena sesuai siagang modal le'baka kupasulu'.


Wattuku erok ammotere ri Cengkareng ri Indonesia battu ri Singapura, ku gappai kejadiang tena ku kaluppai ti tallasakku. Katinggalanga kapala' ri'ba, pa'risi na nyawaku anjo wattua. Doek terakhir tommi poe ku balliang tiket. Ri jadwal na ri'ba na Air Asia battu ri Changi lampa ri Cengkareng Tangerang harus na ri jam 10 bangngi. Jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangngi.


Ammakku nakke na langngereki anne carita yaa kamaseang ngi. Iyaa na hubungi agang na antu tena pa niak anak na, na tawari siapa tau erok na adopsi anjo anak anaka, kah ternyata anjo ammak na anak anak ka remaja inji aa lekba mo ikhlas na tawarkan anak na barak kulle ni adopsi. Agang na ammak ku awalak na tertarik. Mingka pas na cinik anjo anak anak ka singkamma tau garring, perut na kembung, siagang tena na keurus, iyaa na batalkan mi anjo niat na. Secara sambil malo, ammak ku na carita anjo anak anak ka sumpaeng mae ri bapak na (kakek ku). Kakek ku awal na diam ji. Beberapa allo lekbana, kakek ku mae ri ballak ku nampa kana mae ri ammak ku “Kau mo allei anjo anak anaka”.


Sannak lega na ku sakring, anjo wattua nakke parallu ni bius total kah parallu ka jalani operasi lompo. Sebelum na nakke ni palak ka lalangi puasa 12 jam, nakke tojeng tojeng ku sakring cipuruk siagang haus kah kah memang bangngi na nakke ku kaluppai nganre atokah minum. Nakke ni bius ka tatte 12 allo siagang beru ka sadar sekitaran tatte 6 bangngi. Lekba ku ni parikba ri mejang operasi nampa ni tempelek ki beberapa kabelek (nakke tena ku issengi mingka singkammai anjo alat ukur detak jantunga). Nakke ni biuska sambil ni erai accarita r dottorok ku, tekamma kuliah ku semester siyapa meka, nakke kuciniki suntikan karua ni pnatama siagang oksigen ri pasang.


Jari, nakanamo lapong Macang, "Punna kammantu paleng Nenek, bajikmi, mingka akjanjikik teamemangko pilariak. Appanna-panna nasaurukko paleng na nulari, renreng memangak. Nakanmo Nenek Pattironaik, "lyo bajikmi." Apaji nanngallemo passikko na nasikkokang ri battanna Nenek Pattironaik na nampa narenreng. Nakammaji akjappana, pilak ambani tommi pilakakbantuk- bantuk tongi macanga ri boko. Nakanamo lapong Macang, "lkaumo akjappa, ikaumo aklampa." Nakana seng lapong Nenek, "Tena, akjappamako mae na nucinikkak sipagulung." Battui mange anjoreng ri tampakna lapong Pu!andok, nicinikrni Nenek attironaik anrenreng macang, tikring ammarrammi lapong Pulandok anggakgarak angkana, "Tojeng-tojeng kodi sipaknu kau Nenek Patttromik, subanngi inja kutayangko ngapa na nampannu niak. Nampa poleng tuju inrang macanna neneknu, anngapa nasikayuja nuerangangak.


Nakke taunna sannak pakaluppa, lekba sekre wattu ri wattungku aklampa ri mall niaka ri kota mangkasarak untuk accinik-cinik pelleng beru ri bioskop, sebelunna antamak paralluki antri untu ammalli tiket. Sabak durasi pellengna sanna lakbu na siagang kondisina lalang ri bioskop sanna ki dinging jari nakke erok dudu mae aktakmea, kajariangna aklampa ri wc untuk aktakmea ri wattu pellengna akkarena inja.
Battuku mae ri wc ku sungkemi jam tangangku ka mallaka na basai jeknek siagang ku gentungmi ri paktakmeangku, lekbakku aktakmea ammoterek mae ri ruangang bioskop ka untuk allanjukang accinik pelleng. Lekbakma accinik-cinik ku toak mi limangku untuk accinik kana tettek siapami, mingka apa kajariang ku kaluppai jam tangangku ri wc na bioskop.


Kasus orderan fiktif ni tattujui sikuntung tukang ojek online ri Banten sanggeng na ri kammayya anne tenapa na selidiki mae ri pihal kepolisian. Mingka, jajaran polsek Ciruas, Banten tetap na selidiki anne kasush manna mamo tenapa laporan na tarima battu ri pihak kepolisian. “Tenapa niak laporan, nakke ambattui anjo lokasi napake anjari alamat fiktif. Battu anjoeng ni boya informasina, termasuk penghuni ballak lekbakmi na klarifikasi”, Kanangna Kapolsek Ciruas, Kompol Sukirno.
Sanggengna ri kammayya anne, Sukirno berharap para korban, iamiantu tulan ojek online (Ojol) untuk apparek laporan. Untuk sementara, pihakna sementara akboya terus informasi siagang petunjuk ri sejumlah keterangan lalang anne kasus.


Nasabak lekbaki garring sibulang Joko, nampa tena nantamak ri kantorokna, langsungi ni PHK. Takkallasaki nyawana, dodongi kalengna, tena niak kulle napikkirik. Mangei nagondolok ulunna nasabak dodongi, larroi ri bos na ngurana tala napertahangkangi, baikji batena anjama mingka nasabak sibulangi tala aklampa kantorok, langsungi antamak arengna ri daptarak tau ni PHKyya. Apa mintu salahna kamase, apa nagaukang na sanna’ kamma. Tenamo naissengi apa la naparek, antekamma batena la boya doek, apa la nakana mange ri tau toana, ka ia ji sekre paboya doek ri ballakna. Punna ia tommi tala anjama, apa la nakanre sibatu ballak. Ngurana kamma dudu anne katallassanga. Dodong dudu nyawana Joko, punna kulle na atorok, tea tonji garring sibulang, mingka tania ia erok kamase.


Nakke ku kiok ki kaleng ku ammicara ri baribbasak na allo, kulle tatte lima. Nampa anne ku sakring sannang nga punna ku pareki. Niak anu battu mae bisik bisik atoka kenangan kulle malo ri pikirang ku. Kulle tong katte ni parek meditasi. Katte pasti kulle ni buntuluk jawaban na. Teai ki sannak dudu ri kaleng ta. Kaleng ta antu anu niak harga na. Tea ki punna tau lainga apparek salah katte kulle sarei semangat siagang appau “Tena ja ngapa ngapa nahh. Anne ngaseng kulle ji bajik bajik” Ngapa na punna mae ri katte tena kulle kamma anjo? Tena na gampang memang. Mingka ki coba mi pelan pelan.


Ammak ku tak lebaki na hormati siagang na hargai bapak ku, apalagi na lekba na mi ammak ku punna hasselek na kaleng kaleng na, biasaa anjo sifat na gampang bergaul siagang taua kulle appareki iya anjari sukses bisnisik. Bapak ku ulet siagang tekun ki, tallang ngi lalang sibuk na anjo mi pareki ammak ku semakin anjari jari. Anjo wattu aa SD inji ka, sanggeng ku kelasak annang (6) wattu na sikedde ku paham mi apa anne sebenarna terjadi ri tau toang ku. Ammak ku curhat mi sede mae ri nakke kana terpaksai bunting siagang bapakku. Ku kana “Ngapa paeng tena nu sisaklak mo bawang? Boya maki burakne tekamma ni ngai yaa” pikiran polos anak anak anjo wattua.


Anjo mi wattu, nakke ku putuskangi barak kulle ku salai tampak ku anjama, mae ka ri alun alun ka lokasi na kurang labbi lima ji mannek ammake sepeda ontel ku. Nakke ku pile anjo tampak ka kah nakke tena mo ku issengi erok kamae nampa anjo todong lokasi na rindang ji, tena na terlalu jai tong tau. Lekba ku battu rinjo, nakke ku boyai tampak mempo barak kulle ka nganre mo. Nakke kaleng kalengku, mempo ma ri salah sekre na bangku niak ka ri anjo taman ka ri rate na trotoar. Alun alun koa anjo tena na ramai dudu, ri sekitaran ruan jalan ku tampaki kulle niak ja 20 tau.


Amba mi ni akui bawang mi kana anjo memang pemerentahan na Indonesia bella battu ri kana sempurna siagang ka bobrokan na jai inji, upaya Najwa Shihab atokah mbak Nana antu kan memang tujuang na bajik barak kulle na tegus menteri kesehatanga antu memang singkamma lanyak ri boko na layarak ka ji, ujung ujung na ni sambei ri Perdana Menteri Luhut Binsar. Ni anggap na diskreditkan presiden anjo battu kamae nakke ku kutaknang ki rong? Pak Jokowi antu lekba mo na sare sinyal tena na puas mae ri menteri kesehatanga siagang larro mi mae ri iya, tena na sekalian ni laporok kan todong? Memang terkadang lucu ii anne masyarakat ka ri Indonesia, sikedde sikedde tersinggung.


Ku cinu ki ri Instagram na idolaku anjo Suga BTS na umumkangi erok konser ri siapa negara antama tongi Indonesia. Erok ki battu Suga BTS mange ri Indonesia ri Kota Jakarta ri bulang appa ka. Nakke anjari fans na sanna sannangku, anjari ku tabung mentongmi doek ku erok ammali tiket na punna ri sungke mi. Sallo ku mo ku ngai anjo Suga BTS, sanggeng na barang-barang niak ka Suga BTS na pasti ku balli ji. Manna mamo kajjala harga na. Ka sanna mentong ku ngai na, semoga kulle ja ammali tiket na nampa battu ri Konser na nanti ri bulang appa ka.


Ast – forward ke H – 3 UTBK. Nakke ballassi lammasak ka. Tojeng tojeng na demotivasi. Manna erok am bangung battu tampak tinro todong na sessa na minta ampun ma. Total nakke berhasselek ku pilajari empat battu ri delapan subtes antu eroka ni ujiang kan, antumi Sosiologi, Ekonomi, Pengetahuan Umum, siagang Pengetahuan Kuantitatif. Sesanna ku pilajari sikedde sikedde ji. H – 1 UTBK, nakke tojeng tojeng ku mi pasrah. Tena mo kulle ku gauk kang silain na ak ngarru siagang palak doang. Tiba tiba anne tante ku na kirim kan nga pesan. Ku cini isina rekomendasi amalan battu ri mbah ku. Ku parek mi tohh anjo amalan nga. Tohh tena tong ja rugi na punna ni cobai.


Penampilan na ri panggung nga dedeh bajikkknnaaa! Nakke tak lekba ki aa ragukangi kualitas na panggung na siagang latar performance ri MAMA, anjo ngaseng sannak bajik na nampa rapiii naa. Nakke kukana, MAMA mi anjo awards show punnai kualitas stage paling bajik. Panggung na sannakkk lompo na wehh. Nakke ji kah takbangka wattu na ku cinik anjo panggung na sannak lompona? Dehh MAMA anne, Luarakkkk naaaaa. Anjo poeng performance na idol idol ka tena niak singkamma na anne bajik na! Tena mo ki kutaknang nahh, anjo poeng hadereka ri MAMA anne rata rata idol idol papan rate kamma kamma anne, singkamma IVE, Le Sserafim, Nmixx, New Jeans, Treasure, jai poeng lainga. Anjo nakke ku ngai kah sanging na sare anjo idol ka wattu kolaborasi.


Tau Palembang angappai hadiah Oto Daihasu Rocky. Awala'na anne kabara bakkasa'ka rikira pakkuraga, sebelumna anne taua tappaki siagang rezeki nomplok nagappayya. Anne undian hadiah otoa rilakukangi Solopos Media Group. Le'bana rigocangi anne nomoro' undianna ricekka tau metayya anjo Hudaini assala'na ri Palembang. Le'bana anjo Hudini rihubugi ri pakkiok videoa ri panitiayya. Wattuna tassambungi mi anne teleponga, Hudaini anne kaccinikangi ri lalang rumahyya ammeki topi siagang baju kaos ragi sassang saweki akkuta'nang nai anne talepongi.Le'bana anjo panitiayya nasapai anne tau metayya oto, Hudini rinjo saweki dita'nangi ri banggia so'na apai? Hudini ta'muri ki langgereka sanggena najawabki. Hudini anne langganangi solopos nasaba' eroki ammaca barita tena balle-ballena. Hudini anne ta'muriki kulle anggapa oto nasaba' langganangi barita online.


Ri wattuna taung rua sabbu annang belas sanggena rua taung sagang tuju belas nakke pala'busu wattu siagang bura'ne toxic. Wattuna karontingi ri peppe'ka sannang sannang sanggena rua taung anajri baine lamma tena kumalla a'bicara nasaba' malla'ka tena kuampatangi siapa-siapa sanggena nakke annikah nasaba' aksiden, miris dudu tallasa'ku. Tallu bulangja bertahan siagangtena kuisseng nakke pitu bulangma attianang pitu bulang sanggena nakke depresi akut, kurisika siagang anakku anjari larro laro siagang emosi rinjo sanggena annaku kuboli'ki ri pammantangang nakke mae jappa-jappa kale-kale nasaba anrasa ero' kukkaluppai ngasenga anne anakku sanggena tallu taung nakke jaranga mae cini'ki, Ri wattuna anjo talliu taung naciumki pipiku nampa nakke nyassala'.


Biasa punna nikasiaki kua tena na adilik anne katallassanga, sitojengna anjo tena nisangajai. Singkammai punna nukasiaki kua tau toanu tena na adilik mange ri kau siagang sari’battangnu maraenga, sengajai anjo kira-kira tau toanu parek kamma anjo? Nassami tena. Tau bajik sikalia pole kullei tena adilik punna tena nasengajai. Ngurana kulle kamma anjo? Nasabak tena mentong hampang anjo punna eroki tau adilik. Njari punna pakkasiakta selama anne katte adilik tarrusuk jaki, lekbakji kapang niak panggaukangta tena na adilik mingka tena nisadari. Tenaja nang ngapa nasabak kulleji anjari pappilajarrang, kulleki pabajiki anjo panggaukangta lakbi bajik solla pila’ ki issengi antekamma batena apparek adilik mange ri bijangta ngasneg surang tau maraenga, ka punna tena ni adilik, kullei napakrisi nyawana taua.


Niak mentodo’ intu kajariang naparek sassalaki kalengta dende, dodongi kalengta, pakrisiki nyawata, kamma tenami katallasangta ri linoa. Nisawalaki accaritayya, sukkaraki makkalaka, pokokna iya ngaseng nisawalaki kamase. Anjomi pakksiask dodonga memang tala kulle niparek-parek, nasabak nikasiaki. Manna taua ri ampikta ngaseng kullei nakasiak sollanna naciniki rupanta dodonga. Anjomi bajiki punna sisikali ki pauangi tau maraeng kipercayayya. Kamma urangta, siagang tau toata. Pala’ doangki ri Karaengata’ala sollanna kulleki kaluppai anjo kajariang parek dodongi kalengta. Paralluki sumangak sollanna liba bajik nikasiak. Teaki paccinikangi ri taua kua dodongki nasabak biasa todo’ nacaritaki dende, baku akkutaknangi kua ap anjo ngaseng nalaloi na dodong kamma, biasa nakareki loe inrangta atau apakah anjo mange.


Lekbak wattuna kalasak 2 smp niak tugas kelompok seni budaya. Urang kelompokna kulle paraikatte ammilei tereanga ni ngai. Nah kebetulan katte sendiri ammilei urang kelompok, paraia pastima erok siagang agang kelompokna iareka geng na. Jari nakke tena ku antamak ri kelompok manna sekre. Sannak sedih kukasiak tena ku isseng erok angapa, siagang sirik-sirik ku kasiak. Pas na kutaknang guru seni budaya, ia akkana ngapa tena nu latihan, nakke akkana “tena niak urang kelompok ku bu”, akhirna gurungmu ammassa mae ri urangku untuk ampantama ka ri kelompokna. Mulanna paraia tena na erok mingma kanangna pambagean peran lalang ri dramana gannak mi tena mo na kulle ni tamba. Mingka karna gurungku massa akhirna nakke antamak ri anjo kelompok na. Dialog ku tena na loe, sikuntung bawang. Jari sanggengna ri kammayya anne punna niak reuni manna anjo reuni SMP iareka SMA nakke tena ku lekbak battu.


Nakke akhiri'na lulusu anjari PNS ri Kementrian Agamayya le'bana sagang tujukali angikuti tes. Awalana nakke lulusu ri tes administrasi anjari salah se'rena peserta kulle angikuti tes. Nakke anne tes ri Banda Aceh, siratu' kilo ri balla'ka. Nakke riagangi siagang bura'neku. Nakke sempat baring-baring nasaba' nia' kurangna nilaiku, nakana bura'neku teana capele rodong nasaba' iangasenga nia' oloangna. Akhirna nia' kejaiban nasaba' akhirna lulusu'ka siagang kulle angikuti tes selanjutna. Mingka nampaika ruabelas allo lalu attianang ana'ka. Akhirna katte lampa ri pa'mantangang teska siagang agangna bura'neku. Agangna bura'neku anne jai nabantuangki aga-agayya wattuna teska. Le'ba ngasenga anjo perjuanganka anjo akhirna angappa kabara' lulusu'ku. Bura'neku anjari tau makase're kupangissemgami kabara' masalewanganga anne.


Anjo punna nisuroki ammenteng ri dallekang kelaska nampa ammaca pusisi atau akkelong silalonna, biasa anjo langsungki pucca’ rupanta, assolong-solong mami songokta, biasa pakrisiki battanga nikasiak, dangngalaki ulungta, nampa kammaki tau erok ta’langnge. Nikanami lalang atinta kakdek kulleki lari nassami lariki daripada ngali’-ngalik jaki. Padahal anjo sebenarnya kulle jaki, bajikji bateta ammaca atau akkelong todo’, sayangna tena kabaraniang lalang ri kalengta. Mallak riolo maki njari tena ki barani ka tena kibiasa. Anjo bajikna punna battu cakdi memangmi ni pabiasai anak-anaka akkan surang jai tau ri dallekangna anjo ngaseng taua. Njari punna lompo maki manna ri dallekangna bupati, atau presideng, tenamo na ngali’-ngali’ dudu ka biasa maki toh.


Jari anjo wattua nakke SD inji ka, kelasak rua punna tena ku salah nampa memang biasa ka sesekali ak bangngi ri ballak na nenek ku anjo niak ka ri komplek perumahan Harapan Indah, biasa na punna allo sabtu ii tanga allo mae ma nampa moterek minggu bangngi. Kulle ni kana nakke kulle ku lallung anjo sapeda yaa sanggeng na motorok ka malah berkat na biasa na ak bangngi ri ballak na nenek ku ni banding kan ri ballak na iyaa. Jari niak sekre allo nakke assapeda ka kaleng kaleng ku singkamma biasa na, kebetulan tena na bella bella dudu battu ri ballak na nenek ku.


Amerika accetak mi issedek sejarah beru nasabak anjari juara umumngi ri Olimpiade Tokyo 2020. Mingka niak sekre atlet tena na rannu dudu, iareka Jaya, atlet laria juara ruai. Tena na sannang, nasabak guppai medali mingka tania bulaeng. Nibetai siagang tau Korea. Padahak sikekdek duduji nilaina maraeng. Sampulo ji kapang lakbi sikekdek nilaina Jaya. Sanna’ nasassalak kalenna kamase, masalahna anne Olimpiadea sikaliji lalang appa’ taung digallarak. Njari batena todo ammonnongi, napikkiriki kua appa taung sallang tenapa natantu kulle kijai amminawang Olimpiade atau tena. Anu sikekdek duduji kamase nibetai. Mingka nipauangi ri urangna, anjomi ia napata, manna nabaleki kalenna mingka tania bulaeng la naguppa, tala naguppai.


Nakke ri terima ri kampus niakka ri ibukota Provinsi kamae anjo totoa ku tena niak bijang na anjo ri Surabaya. Nakke battu ri kota ca’di ri Jawa Timur rampi’ na mi perbatasanna Jawa Tengah. Wattu ku pertama na antama kuliah mantanga siagang ana’ na tetangga ku ri kota ku ka dia sallomi akkuliah ri anjo kampus ka. Allo se’re ku ri kampuska sibukka siagang kegiatan ospek na kampusku ri tambah tommi siagang tugas-tugas jai kuliahku na pare’ mangnganga mentonga manna poe jai na aturanna ri sareangki ri daeng kalasak ta. Pengalaman senangku wattu ku akkuliah ri tampa’ beru anjo anggappa ka jai agang ri luara daerahku anjari na kulle ka appilajari jai bahasa beru.


Anjo ibu ibu ka tatta ki kakdorok, “Halah anjo pembenaran na ji bawang, iyaa anjo erok na katte ni pisah pisah anjo loro ta barak kulle na balukkang poeng moterek” Mingka bebal na anne ibu ibu ka tena na kalah siagang nyarrang na anjo petugas ka. Wattu na anjo loroa menggunung mi, lalat ka pakarammula mi battu, bau botto na dehh semriwing , lekba mo anjo ibu ibu ka menyerah mi. “Yahh jari apa nu kerok ki?” Akherena anjo ngaseng minawang mi, anjo ngaseng loro loro na , na kelompokkan mi. Utama na anjo loro organik ka, loro botolok botolok ka siagang cup cup ka, siagang loro elektronik ka. Na kana petugas na punna lekba mo ni pisah todong na ringan kan mi beban jamang jamang na.


Mange ma ri pakgaukang nikkana urangku, siaganga Ani na Febry. Anne urangku kumangeia tania Islam. Wattungku battu ri anjo tampak pakgaukanna, jai kanre-kanreang napatala memang ratena mejanna, mingka nibungkusuk ngasengji towwa. Naikma anne a’jama siagang appoto-poto, sanna’ gammarakna agangku anne buntinga, kebo’ mamo nampa alusuk, bajiki towwa modena. Njari lekbakna anjo, nakuami urangku buntinga mangeko ngaseng nganre sianak. Kukuai okemi nassami eroka nganre. Mingka anne Ani langsung tongi nako’bikka nakua cinik bajik-bajiki rolo’ apa anjo kanreangna, hallalakji atau tena. Anu nakke tau cipuruk dudu, mingka lekbakna nakua kamma anjo agangku, mallak-mallak tomma, asseleka tema todo’ kunganre kamase. Tania apana, taniaji kapang towwa daging bawi napasadia, mingka pasti niak todo’, mallakki punna taccampuruki.


Nakke erok a’mana’ ri balla garring RS Bunda Surabaya ri tanggala 11 September 2021 ri allo minggu na. Ri induksi ma battu ri patang allo sanggeng na subuh tapi tena niak tanda-tanda erok lassu ana’ku ri balla garringa. Na periksa ma poe anjo bidan ka na kana punna tena niak tanda-tanda inne ero tea ero baji’ na ri operasi caesar ma. Jam 07.00 bari’ basa’ na ri erang ma antama ri kamara’ operasi a. Ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah lassu mi anak bura'ne ku Arenna Arshaka.


La’nya’ ki hp ku ri bandarayya wattuku ngalle tiket ri meja konter ka. I nakke panik tomma ka anjo agangku na telepongi tena mi na aktif anjo hp ku. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku.


Sanggena pinruang pintallungi nisuro aklampa anjo tau toaya. Na anjo lapong tau toa ammantang tonjia i pantaranna anjo pakkekbuk kamponna na napiondangi konkong lompona anjo pajaga kamponna anngarruk ia rua. Anjo Pak Ahamak sirik-siriki kutaeng ri bainenna nasabak lekbak napaui angkana taenamo manggena, tenamo manggena. Apaji na nalappassammo konkong lompona anjo pajaga kamponna na konkong, lokok-lokokmi ia rua, sanggenna sallang mate ngaseng.Ri bokoanganna anjo pakbakasakna Allahu Taala ri ia, battuang ri anjo anakna pilak allo pilak allo pilak naung tommi pakbarang-barangna, garring-garring tommi, nipanaung tommi pole pangkakna ri pammarenta nasabak malanggarakna paraatorang. Nasabak taenanmo pakbarang-baranna, ri tuli garrinna, apaji nakburaknemo pole bainenna, battuang kana nipelaki ri bainenna. Kammami anjo pakbalasakna karaenga Allahu Taala ri tau dorakaya ri tau taona.


Mallak dudui kamase ri cammi’ anne Rini, nasabak wattunna cakdi lekbaki nakarammusuk surang cammi’ na sikalinna. Sanggenna antamak ri sikola SMP, mallak kijai ri cammi. Wattunna mange pakgaukang Rini ri ballakna tantana, jai dudu cammi konjo attayang nisareang juku. Akkidik-kidik mami Rini napakua mallak, mingka nakanai ammakna anjo cammika pila’ tala ningai, pila’ napinawangki njari tea mako mallaki. Mingka anjo nikuayya trauma, manna la nikurai, nisawalaki nipalannyak. Tena njari nganre Rini nasabak kodi dudu nyawana ka anjo cammika napinawang tarrusuki Rini, lari antamak ri ballaka, minawangi anjo cammika, assuluki Rini, suluk tongi, tena ni issengi apa erokna. Stresna Rini dende ka tena na issengi apa la nagaukang.


Takbangka sannak tena na sanna-sanna, anjo mi na alami pak Muhammad Syahlan, warga Situbondo riwattunna ni nyatakan sebagai ammeta lalang program tukar poin Undi-Undi Hepi Telkomsel siagang berhak anggerang moterek 5 unit motor Yamaha Vixion. Lekbana annarima kalangkapan sura-sura kendaraan, burkne umuruk 39 taung anjama sebagai guru SD anne, langsung ang-ngerang motorok anjo mae ri ballakna ri Bangyuugur, situbondo, jawa Timur.
“Tena niak pakkasiak iareka sokna-sokna lang-guppa hadiah lima unit motorok Yamaha Vixio. Ia sempat takbangka wattunna ni hubungi pihak Telkomsel ri wattu 15 Oktober 2021 kana nakke sannak upak ammeta undian siagang hadiah motor sumpaeng. Nakke tenak niak karaguangku ri wattunna annarima informasi anjo sabak nakke memang assambei poin Telkomsel siagang nakke mae ri grapari ambani untuk konfirmasi infomasi anjo. Kanangna Syahlan, Sabtu (8/1/2021).


Anjo tau tujua anakna sannaka kalumannyanna lekbak ngasemmi napakbunting anakna tuju sannging burakne. Sikamrna apa-apanna natangkasi ri batang kalenna, na napakbageang ngaseng mange ri anakna sangkammakamrna, ka nakana pakmaikna tena tornmo bainengku. lami anne nakke kutungga kulaku-laku, aktettek-letteka mange ri ballakna anakku annganre barikbasak karueng ka tuju mangkaji kupakkalumannyang. Na anne sikamma mintua napahang ngaseng tommi angkana tenamo barang-baranna matoanna, nialle ngasemmi ri buraknenna. Nampami sitau anakna napakaramulai namangei ballakna iami antu kaminang toaya, na nakanamo mintunna, Antetornmi kamma kilakcuklak lakrampang-rampang kamase, ka kamrnakik tau aklamung-lamung, banngi allo, barikbasak karueng, saniak-niakna anganre leko’na. Mingka nakana antekamma tommi anne gauku na ri anakku ngasengmo barang-barangku la niallei ammotere' gassingami anjaguru' na ikatte.


Ammarrang-marrangi Ina lalang ri WC yya, anjo bangngia wattunna mange ciccinik konserna Sheila on Seven ri Mall Panakkukkang. Battui Rosma napakua takbangka, nakarek mattungi andikna. Nakutaknanga ngurako dende? Nakuai Ina kuciniki sumpaeng Duta, antamaki kinne nakareka WC buru’ne. Takbangkai pas nacinika na langsung assuluk boya WC buru’ne. Langsunga a’nganga wattunna kucinik Duta, ammonnongja rolo’ ka tena kuperhatikang dudui, tena sallo sadarma kua Duta joka kucinika. Ommalle, kakdek kuissengi, larija mange ri iyya kurakak. Anung kungai dudu poeng dek, gammarak mamo taunna, alisuk bukkulengna, gammarakkangk daripada ri telepisia. Najri anne Ina siagang kakanna, Rosma, mangei assuluk naboya Duta, barekka niak kijai kinjo ri WC buru’nea.


Niak mi antu chat ammak-ammak tassebar tentang David Beckham sannak menghebohkan dunia maya. Ammak-ammak tena na kenal David Beckham siagang nassu wattunna antrianna ni serobo polwan niaka ang-ngantaraki. Anne bu polwan appalak supaya David Bekham ni pariolo. Kemungkinan lompo sabak jadwalna loe siagang padat. Lekbakna antrianna ni serobo, ammak-ammak akkana David Bekham sebagai sekre tau pajama sosial rantasak sabak loe tattok na. Netizen pung ang-calla calla anne ammak-ammak, karna sulit na mengerti kana tau ammantang ri kotayya tena na issengi David Beckham. Karna salain anjari pagolok kalasak lino, Dadid Beckham poenv burakneng na battu ri arti terkenal ri linoa iamiantu Victoria. Mingkun anne ammak-ammam tania penggemar golok jari ia tena na issengi sang bintang terkenal tendangan bebasna.


Memang, riolo pa na riolo nakke sanging ni wanti wanti Abi ku kana dakke siagang non mahram antu anu kodi, dosa. Apalagi punna beda agama, tambah dosa maki. Nakke kulle antama ri neraka, pikkirikku. Nakke kulle antama neraka kah ku agang ngi. Sanging ngarru ka ni kanre rasa salah lalang ating ku. Ku sakring singkamma ka tau munafik. Sallo kah sallo na, pikiran pikiran anjo ngaseng apparekka takbiasa mo. Ri akhere na, ku tarima mi dosa ku. Passang mi, punna dosa, kulle anne mi dosa paling baji lekbaka ku parek. Nampa niak sekre allo, viral kabarak na Salmafina antu lappassangi jilbab na. Nakke tak bangka ka ku gappai kaleng ku erok ri anu kamma tong anjo ri lalang ating ku. Sebenarna nakke mallak ka pikkiri ki anjo. Allah atoka keputusan na tena na kulle ni pertanyakan.


Sitojengna niakji cara antekamma sollanna punna naiki nyawayya, niak pakkasiak kua erokki ammakji, langsungi mange ngalle jeknek wudhu. Memang punna nampaiki pakaramula, sukkaraki nipakbiasang. Mingka punna kigaukangi kammayya anjo lalang rua bulang sanggenna annang bulang, bajiki pole bage kalengta. Punna lekbakki wudhu, mange maki assambayang sunnah, ka jai ji intu sambahyang sunnah kulle nigaukang manna tettek sikurai. Punna jai kija wattunta. Lekbakta sambahyang sunnah, ngalleki Al-Qur’an nampa kibacai. Biasa anjo langsungi dinging atinta, bajiki pakkasiakta nampa nikaluppai apa anjo parek larroki sumpaeng. Anjomo rolo’ kicoba tarrusuk, semoga kulleki kurangi anjo larrota, ammakjita, bahkang pole lannyaki sipa’ kammata antu. Njari punna nikasiakmi la larro atau la ammakjiki, liba maki gaukangi ngaseng anjo ratea.